title: Oskar Heinroth

text: Oskar August Heinroth (1. maaliskuuta 1871 Mainz-Kastel – 31. toukokuuta 1945 Berliini) oli saksalainen biologi ja eräs etologian tieteenalan perustajista.


title: Oskar Heinroth

text: Heinroth opiskeli lääketiedettä ja väitteli Kielissä 1895. Seuraavana vuonna hän muutti Berliinin, mistä hän sai työpaikan Zoologischer Garten Berlinistä ja myös Eläinmuseosta. Vuosina 1898–1913 hän toimi assistenttina ja tutki sorsalintujen käyttäytymistä. Hän löysi Douglas Spaldingin unohtuneet tutkimukset kananpoikasten leimautumisesta ja kehitteli kokeita edelleen. Myöhemmin Konrad Lorenz saattoi leimautumisteorian tunnetuksi suuren yleisön keskuudessa. Sittemmin Heinroth toimi Berliinin Akvaarion johtajana.


title: Oskar Heinroth

text: Heinroth toimi Saksan Lintutieteellisen Yhdistyksen puheenjohtajana 1926–1936.


title: Oskar Heinroth

text: Heinroth avioitui Magdalena Wieben kanssa 1904. He työskentelivät yhdessä ja myös julkaisivat tutkimustuloksensa yhdessä. Magdalenan kuoltua 1932 Heinroth avioitui eläintieteilijä Katharina Bergerin kanssa 1933.


Miesten pituushyppy yleisurheilun Euroopan-mestaruuskilpailuissa 2010 kilpailtiin Estadi Olímpic Lluís Companys -stadionilla 30. heinäkuuta – 1. elokuuta.


title: Miesten pituushyppy yleisurheilun Euroopan-mestaruuskilpailuissa 2010

text: Karsintarajan 800 (Q) ylittäneitä oli 11, joten 12 parasta pääsi finaaliin.


title: Valkometalli

text:
Valkometallit ovat laakerimetalleina käytettäviä tinan tai lyijyn, antimonin ja kuparin seoksia. Vain osa valkometalleista on kuitenkin sopivia laakerinvalmistukseen. Laakerimetalliksi sopivat valkometallit ovat Babbitteja. Valkometallia on käytetty myös paljon kirjasinmetallina. Kirjasinmetallista valetaan myös muitakin tarkkuusvaluja, kuten tinasotilaita. Valkometalliseoksia on useita erilaisia, mutta yksi mahdollinen sisältää;
tina 30 %, lyijy 55,5 %, antimoni 12 %, kupari 2,5 %. Seoksen sulamislämpötila 270 °C.


title: Asteropaios

text: Asteropaios () oli kreikkalaisessa mytologiassa Pelagonin poika. Hän johti Troijan sodan aikana troijalaisten liittolaisten Paionian joukkoja, ja hänet mainitaan pisimmäksi kaikista miehistä.


title: Asteropaios

text: Asteropaios ryhtyi kaksintaisteluun Akhilleuksen kanssa, jota kohti hän heitti kaksi keihästä yhtä aikaa. Toinen keihäistä osui Akhilleuksen kilpeen, mutta toinen haavoitti tätä oikeaan kyynärvarteen. Asteropaios olikin ainoa troijalainen, joka onnistui Iliaassa haavoittamaan Akhilleusta. Taistelu päättyi lopulta Akhilleuksen eduksi, ja Asteropaioksen miekka oli Patrokloksen muistokisojen palkintona yhdessä Sarpedonin haarniskan kanssa.


title: David Robinson

text: David Maurice Robinson (s. 6. elokuuta 1965 Key West, Florida) on yhdysvaltalainen uransa lopettanut koripalloilija. Sentterinä pelannut Robinson edusti 14 kautta kestäneellä urallaan vain San Antonio Spursia, jossa hän voitti urallaan kaksi NBA-mestaruutta vuosina 1999 ja 2003. Hänet on valittu myös kerran ja vuoden puolustavaksi pelaajaksi. Lisäksi Robinson oli kaudella 1989–1990. Hänet on valittu myös kymmenen kertaa un.


title: David Robinson

text: Robinsonilla on NBA-historian neljänneksi paras heitontorjuntojen keskiarvo per ottelu (2,99).


title: David Robinson

text: Robinson pelasi myös Yhdysvaltain maajoukkueessa, jossa hän saavutti muun muassa olympiakultaa vuosina 1992 ja 1996.


title: David Robinson

text: Vuonna 2009 Robinson valittiin Basketball Hall of Fameen.


title: Gibraltar yleisurheilun Euroopan-mestaruuskilpailuissa 2010

text: Gibraltar osallistui yleisurheilun Euroopan-mestaruuskilpailuihin 2010 yhden miehen joukkueella. Sen ainoa urheilija oli pikajuoksija Dominic Carroll, joka osallistui 100 metrin juoksuun. Carroll kuitenkin otti varaslähdön ensimmäisellä kierroksella ja joutui hylätyksi.


title: Pehtori

text: Pehtori eli pehtoori (myös valttari) oli entisajan Suomessa suurella maatilalla tilanhoitaja tai maataloustyönjohtaja. Maataloustyönjohtaja on synonyymina pehtorille osittain harhaanjohtava, vaikkakin hyvin yleisesti käytetty. Pehtoria ja tilanhoitajaa kutsuttiin myös voudiksi. Pehtori palkattiin kartanoon, ratsutilalle tai muuhun suureen maataloon johtamaan tilan tuotantoa ja työntekijöitä kuten renkejä, piikoja, maatyöläisiä ja vuokraansa työnteolla maksavia torppareita. Pehtorilla saattoi olla apunaan töiden esimiehiä, jotka olivat työntekijöiden tai torpparien joukosta valittuja tai valikoituja miehiä. He osallistuivat töihin ja vastasivat pehtorille töiden laadusta ja sujuvuudesta. Maatilan johtaminen ja organisointi sisälsi torppariaikana useita organisaatiotasoja.


title: Ontinyent CF

text: Ontinyent Club de Fútbol on jalkapalloseura, joka tulee Ontinyentin kaupungista Espanjasta. Joukkue on perustettu vuonna 1931 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Sen kotistadionina toimii 5 000-paikkainen Estadio El Clariano.


title: Ontinyent CF

text: Joukkue on pelannut historiansa aikana maan kolmella eri kansallisella sarjatasolla. Korkeimmillaan se pelasi kaudet 1963–1965 ja 1968–1971 toiseksi korkeimmalla sarjatasolla Segunda Divisiónissa. Suurimman osan historiastaan se on kuitenkin pelannut alimmalla sarjatasolla Tercera Divisiónissa.


title: Don’t Tread on Me

text: ”Don’t Tread on Me” on Metallican viidennen albumin "Metallica" kuudes kappale. Kappaleen nimi liittyy Yhdysvaltain vapaussotaan. Sanat "Don’t Tread on Me" ovat Gadsdenin lipun motto, ja lipun käärme on albumin kansikuvassa.


title: Don’t Tread on Me

text: Yhtye soitti kappaleen ensimmäistä kertaa livenä vasta vuonna 2012 "Black Album Tourilla" Tämä voi johtua James Hetfieldin tyytymättömyydestä kappaleeseen, kuten hän sanoi huhtikuussa 2001 Playboy-lehden haastattelussa: ”Meillä on joitain kappaleita joista en pidä. ’Don’t Tread on Me’ ei ole suosikkejani musiikillisesti.”


title: Don’t Tread on Me

text: Kappale saavutti 21:n sijan Billboardin Mainstream Rock Tracks -listalla Yhdysvalloissa, vaikka sitä ei siellä julkaistu singlenä.


title: Tom Mankiewicz

text: Thomas Francis Mankiewicz (1. kesäkuuta 1942 Los Angeles, Kalifornia, Yhdysvallat – 31. heinäkuuta 2010 Los Angeles) oli yhdysvaltalainen elokuva- ja televisiokäsikirjoittaja, -ohjaaja ja tuottaja. Hänet tunnettiin muun muassa James Bond -elokuvien "Timantit ovat ikuisia", "Elä ja anna toisten kuolla" ja "007 ja kultainen ase" käsikirjoituksista. Hän osallistui myös ensimmäisten "Teräsmies"-elokuvien käsikirjoittamiseen.


title: Tom Mankiewicz

text: Mankiewicz oli elokuvaohjaaja Joseph L. Mankiewiczin poika. Hän kuoli haimasyöpään kotonaan Los Angelesissa 2010.


title: Jamal Mashburn

text: Jamal Mashburn (s. 29. marraskuuta 1972 New York, New York) on yhdysvaltalainen uransa lopettanut koripalloilija. Pienenä laitahyökkääjänä pelannut Mashburn valittiin kerran un vuonna 2003. Hän edusti 13 kautta kestäneellä urallaan suurimmaksi osaksi Dallas Mavericksia ja Charlotte Hornetsia, joka vaihtoi nimeään kaudella 2002–2003 New Orleans Hornetsiksi. Muita seuroja olivat Miami Heat ja Philadelphia 76ers.


title: Jamal Mashburn

text: Ennen ammattilaisuraansa Mashburn pelasi Kentuckyn yliopiston joukkueessa, jossa hänet muun muassa äänestettiin All-American joukkueeseen. Dallas Mavericks varasi hänet vuoden ensimmäisen kierroksen neljännellä valinnalla. Mashburnin tulokaskausi oli vakuuttava. Hän teki 19,2 pistettä ottelua kohden pelaamissaan 79 ottelussa. Hänet valittiin myös kauden tulokasjoukkueeseen. Seuraavalla kaudella Mashburn teki uransa piste-ennätyksen ja heitti keskimäärin 24,1 pistettä ottelua kohden.


title: Jamal Mashburn

text: Masburnin kolmas kausi Mavericksissä meni loukkaantumisen vuoksi pieleen, ja hänet kaupattiin helmikuussa 1997 kesken kauden 1996–1997 Miami Heatiin. Mashburn joutui tyytymään vaihtopelaajan rooliin, mutta oli siitä huolimatta useimmiten joukkueensa pistepörssin kärkinimiä keskiarvotilastoissa erityisesti pudotuspeleissä. Heat pääsi parhaimmillaan konferenssin finaaliin saakka kaudella 1996-1997, jolloin se hävisi Chicago Bullsille voitoin 4-1.


title: Jamal Mashburn

text: Elokuussa 2000 Mashburn kaupattiin yhdessä P. J. Brownin, Rodney Bufordin, Tim Jamesin ja Otis Thorpen kanssa Charlotte Hornetsiin. Hänet nostettiin nuoren joukkueen johtohahmoksi, ja hän teki kahden ensimmäisen kauden aikana keskimäärin 20,8 pistettä ottelua kohden. Mashburn onnistui myös johdattamaan joukkueen pudotuspelien välieriin saakka ensimmäisellä kaudellaan. Kaudella 2002–2003 joukkueen omistaja vaihtui, ja joukkueen uudeksi nimeksi tuli New Orleans Hornets. Mashburn onnistui tekemään kauden aikana yli 1700 pistettä ja vei joukkueensa pudotuspeleihin, jossa matka katkesi jo ensimmäisellä kierroksella Philadelphia 76ersille voitoin 4-2. Hänet valittiin myös samaisella kaudella tähdistöotteluun, jossa hän teki kymmenen pistettä. Kausi 2003–2004 meni loukkaantumisten parissa ja hän päätti olla sivussa koko kauden, jotta toipuisi täysin polvivammastaan kaudeksi 2004–2005.


title: Jamal Mashburn

text: Hornetts kauppasi Mashburnin helmikuussa 2005 Philadelphia 76ersiin, jossa hän ei kuitenkaan pelannut otteluakaan kroonisen polvivamman vuoksi ja päätti lopettaa uransa, kun Philadelphia laittoi hänet myyntiin 24. maaliskuuta 2006.


title: Mama Said (kappale)

text: Mama Said on Metallican kuudennen studioalbumin Load yhdestoista kappale. James Hetfieldin kirjoittamat sanat kertovat lähes yksinomaan hänen vaikeasta suhteestaan äitiinsä, joka kuoli syöpään Jamesin ollessa 16-vuotias.


title: Mama Said (kappale)

text: Kappale eroaa täysin Metallican muusta tuotannosta. Heavy metal-elementtejä siinä ei ole lainkaan, vaan se yhdistää kantria ja hard rockia. Se alkaa akustisella kitaralla ja kertosäkeen kohdalla kuullaan kantrihenkistä lauluharmoniaa ja steel-kitaraa. Kappaleen lopussa kuullaan voimasointuja sähkökitaralla.


title: Mama Said (kappale)

text: Kappaletta ei koskaan ole soitettu livenä. Hetfield on tosin soittanut kappaleen yksin ilman muiden säestystä soittaen akustista kitaraa ja laulaen. Hän on myös soittanut sen kantrilaulaja Jessi Colterin kanssa.


title: Mama Said (kappale)

text: Kappaleen musiikkivideo keskittyy James Hetfieldiin istumassa auton takapenkillä soittamassa kappaletta akustisella kitaralla. Auto ajaa lounaista valtatietä pitkin, ja yhdessä kohdassa videota nähdään Metallican muut jäsenet katsomassa ikkunaan. Kun kappale lähenee loppua, paljastuu, että Hetfield on istunut studiossa kiinteällä "takapenkillä". Hän kävelee hevosen luokse, ottaa sen suitset, ja kävelee pois kuvasta.


title: Nick Van Exel

text: Nickey Maxwell Van Exel (s. 27. marraskuuta 1971 Kenosha, Wisconsin) on yhdysvaltalainen uransa lopettanut koripalloilija ja nykyinen apuvalmentaja. Pelintekijänä pelannut Van Exel valittiin kerran un vuonna 1998. Hän edusti 13 kautta kestäneellä urallaan suurimmaksi osaksi Los Angeles Lakersia ja Denver Nuggetsia. Muita seuroja olivat Dallas Mavericks, Golden State Warriors, Portland Trail Blazers ja San Antonio Spurs.


title: Nick Van Exel

text: Van Exel on heittänyt NBA:ssa kautta-aikain yhdenneksitoista eniten onnistuineita kolmen pisteen koreja (1528).


title: Nick Van Exel

text: Hänet nähtiin MTV Cribsin sarjassa vuonna 2005.


title: Nick Van Exel

text: Ennen ammattilaisuraansa Van Exel pelasi Trinity Valleyn korkeakoulun ja Cincinnatin yliopiston joukkueissa. Los Angeles Lakers varasi hänet vuoden toisen kierroksen kymmenennellä valinnalla.


title: Nick Van Exel

text: Van Exel johdatti Lakersin toisella kaudellaan pudotuspeleihin yhdessä toisen tulokkaan Eddie Jonesin kanssa. Van Exel ja Jones muodostivat Lakersin takamiehistön. Lakers kuitenkin hävisi San Antonio Spursille välierissä voitoin 4-2. Siitä huolimatta Van Exel tuli tunnetuksi peräkkäisistä onnistuneista heitoistaan, viime hetken onnistuneista koreista ja nopeudestaan, jotka antoivat hänelle lempinimeksi "Nick the Quick". Lakersissa Van Exel teki keskimäärin 14,9 pistettä ja antoi 7,3 koriin johtanutta syöttöä ottelua kohden. Hänen peliaikansa jäi lopulta tavallista vähemmälle kaudella 1997–1998, kun joukkue oli hankkinut edellisellä kaudella Kobe Bryantin. Lisäksi Van Exel joutui riitoihin slloisen valmentajan Del Harrisin kanssa. Lakers selvisi kuitenkin pudotuspeleissä konferenssien finaaliin saakka. Niissä se hävisi Utah Jazzille voitoin 4-0.


title: Nick Van Exel

text: Kesäkuussa 1998 Lakers kauppasi Van Exelin Denver Nuggetsiin ja sai vaihdossa Tony Battien ja varausoikeudet Tyronn Lueen. Nuggetsissa Van Exel ei saavuttanut samanlaista menestystä, kun joukkue jäi joka kerta pudotuspelien ulkopuolelle. Hän teki kuitenkin urallaan parhaat pistekeskiarvot kolmen kauden aikana (16,8) ja oli parhaimmillaan kaudella 1999–2000 NBA:n runkosarjan kolmanneksi eniten syöttöpisteitä saavuttanut pelaaja.


title: Nick Van Exel

text: Helmikuussa 2002 Van Exel kaupattiin kesken kauden Dallas Mavericksiin yhdessä Raef LaFrentzin, Avery Johnsonin ja Tariq Abdul-Wahadin kanssa. Vaihdossa Nuggets sai Juwan Howardin, Donnell Harveyn ja Tim Hardawayn, sekä vuoden 2002 ensimmäisen kierroksen varausoikeuden. Van Exel pelasi Dallasissa puolitoista kautta ja johdatti joukkueen pudotuspeleissä parhaimmillaan Konferenssien finaaliin saakka kaudella 2002–2003. Dallas hävisi finaalit kuitenkin San Antoniolle voitoin 4-2.


title: Nick Van Exel

text: Seuraavat kolme kautta Van Exel vietti kolmessa eri seurassa. Mavericks kauppasi hänet aluksi Golden State Warriorsiin elokuussa 2003, ja sieltä matka jatkui vuotta myöhemmin heinäkuussa 2004 Portlandiin. Kauden päätteeksi Van Exel siirtyi vapaana-agenttina San Antonioon, jossa hän myös lopetti uransa. Joukkue selvisi pudotuspeleihin saakka, mutta niissä sen matka katkesi välierissä Dallasille voitoin 4-3.


title: St. James Infirmary

text: ”St. James Infirmary”, toiselta nimeltään ”St. James Infirmary Blues” on alkuperältään tuntematon musiikkikappale 1800-luvulta. Kappale perustuu mahdollisesti englantilaiseen kansanlauluun ”The Unfortunate Rake”. Tekijänoikeudet rekisteröi Joe Primrose 1920-luvulla ja tunnetuksi kappaleen teki Louis Armstrong vuoden 1928 nauhoituksellaan. Nauhoituksesta tuli yksi Armstrongin tunnetuimmista ja trumpetisti jatkoi kappaleen soittamista koko uransa ajan. Lukuisat muut jazzartistit ovat nauhoittaneet kappaleen ja sitä pidetäänkin yhtenä genren standardeista. Jack Teagarden nauhoitti tunnetun version vuonna 1930 Ben Pollackin orkesterin kanssa. Yhdysvaltojen singlelistalle nousseita versioita ovat äänittäneet Joe ”King” Oliver (1930), Cab Calloway (1931) sekä Artie Shaw (1942).


title: Hannu Puttonen

text: Hannu Puttonen (s. 21. kesäkuuta 1960) on suomalainen ohjaaja ja käsikirjoittaja. Hän on ohjannut lukuisia musiikkivideoita, muun muassa Leevi and the Leavingsin "Rakkauden työkalun", josta hän sai Hopeinen Muuvi -palkinnon vuonna 1994. Puttonen on ohjannut myös teknomusiikkidokumentin "Bring The Beat Back!" Hänen taiteilijanimiään ovat Risto Salmi ja Jöns Hallanaho.


title: Hannu Puttonen

text: Muuta tuotantoa on Linuxista kertova dokumenttielokuva "Koodi".


title: Kardinaalin miekat

text: Kardinaalin miekat () on Pierre Pévelin vuonna 2007 ilmestynyt historiallinen fantasiaromaani. Kirjan tapahtumat sijoittuvat vuoden 1633 Ranskaan, jossa ylintä valtaa käyttää kardinaali Richelieu. Teoksen vaihtoehtohistoriallisina ja fantastisina aineksina ovat salaperäiset lohikäärmeet, jotka uhkaavat Ranskaa. Juonitteluja torjumaan kardinaali määrää koottavaksi jälleen yhteen eliittiryhmän nimeltä Kardinaalin miekat.


title: Kardinaalin miekat

text: "Tähtivaeltaja"-lehden Jukka Halmeen mukaan teos on hyvä lukuromaani, jota voi suositella kaikille seikkailukirjallisuuden ystäville. Maailmanrakennus jää kuitenkin kesken, lohikäärmeitä ei kuvata kovin tarkasti. Mustavalkoisen vastakkainasettelun lisäksi ongelmana on keskinkertainen henkilökuvaus.


title: Solaris (vuoden 2002 elokuva)

text: Solaris on vuonna 2002 ensi-iltansa saanut Steven Soderberghin ohjaama tieteiselokuva. Elokuva perustuu Stanisław Lemin vuonna 1961 julkaistuun samannimiseen romaaniin. Andrei Tarkovski ohjasi romaanin pohjalta ensimmäisen elokuvasovituksen jo vuonna 1972, ja Soderbergin versiossa on jonkin verran vaikutteita Tarkovskin elokuvasta.


title: Solaris (vuoden 2002 elokuva)

text: Psykologi Chris Kelvin lähetetään Solaris-planeetan kiertoradalla olevalle avaruusasemalle selvittämään sen miehistön kohtaloa. Solaris on mystinen valtameren peittämä planeetta, jonka kanssa tutkijat ovat yrittäneet tuloksetta kommunikoida. Planeetan meri on elävä organismi. Kelvin saapuu asemalle ja kohtaa kaksi jäljelle jäänyttä tutkijaa sekä kuvajaisen kuolleesta vaimostaan, jonka planeetta on luonut Kelvinin muistikuvien pohjalta. Kelvin lähettää vaimonsa kopion pois, mutta Solaris luo uuden tilalle. Vähitellen Kelvin kiintyy keinotekoiseen vaimoonsa, eikä pysty enää viemään tehtäväänsä loppuun eikä lähtemään asemalta.


title: Amazing Blondel

text: Amazing Blondel on englantilainen akustinen progressiivinen folk -yhtye, jonka jäsenet ovat Eddie Baird, John Gladwin ja Terry Wincott. Yhtye perustettiin vuonna 1969, ja sen levy-yhtiönä toimi Island Records. Yhtye hajosi vuonna 1977, mutta palasi yhteen kaksikymmentä vuotta myöhemmin ja levytti ensimmäisen levynsä sitten vuoden 1972 "Englandin". Toisinaan yhtyeen musiikkia on luokiteltu psykedeeliseksi folkiksi tai keskiaikaiseksi folkrockiksi.


title: Maple Leaf Gardens

text: Maple Leaf Gardens on Torontossa, Kanadassa sijaitseva sisähalli.


title: Maple Leaf Gardens

text: Maple Leafe Gardens toimi jääkiekon NHL-seura Toronto Maple Leafsin kotihallina vuosina 1931–99. Tuona aikana Maple Leafs voitti kaikkiaan yksitoista Stanley Cupin mestaruutta. Koripallon NBA:ssa yhden kauden, 1946–47, pelannut Toronto Huskies pelasi niin ikään kotiottelunsa Maple Leafs Gardensissa. Elvis Presley puolestaan järjesti hallissa yhden harvoista Yhdysvaltain ulkopuolella pitämistään konserteista. Vuonna 1972 hallissa pelattiin yksi Kanadan ja Neuvostoliiton välisistä jääkiekon Summit Series -sarjan otteluista.


title: I-League

text: I-League on Intian jalkapallon pääsarja.


title: I-League

text: Liiga perustettiin kaudeksi 2007-2008, jolloin se korvasi 11 kauden ajan pelatun "National Football Leaguen". Ensimmäisellä kaudella sarjassa pelasi vain kymmenen joukkuetta, mutta seuraavaksi kaudeksi määrää nostettiin 12:een, kaudeksi 2009-2010 neljääntoista ja kaudeksi 2013-2014 viiteentoista.


title: I-League

text: Seitsemän pelatun kauden jälkeen neljä joukkuetta on päässyt juhlimaan mestaruutta: Dempo (3 mestaruutta), Churchill Brothers (2 mestaruutta), Salgaocar (1 mestaruus) ja Bengaluru (1 mestaruus).


title: I-League

text: Kaudesta 2010-11 lähtien Intian pääasarjaseurojen kesken on alettu pelata myös juniorijoukkueiden (alle 19-vuotiaiden) välistä liigaa, jonka toivotaan parantavan nuorten intialaisten pelaajien tasoa.


title: I-League

text: Jalkapallo ei ole ollut liigan olemassaolon aikana suurin laji Intiassa, mutta katsojalukujen ja kiinnostuksen määrässä on ollut havaittavissa lievää kasvua; osittaisena syynä Intian jalkapallomaajoukkueen hyvät esitykset kansainvälisissä kilpailuissa. Medianäkyvyyden kasvu on nostanut I-Leaguen kiinnostavuutta myös pelaajen keskuudessa ja myös arvokisoissa nähtyjä pelaajia on tehnyt sopimuksia intialaisseurojen kanssa.


title: I-League

text: Sarjakausi kestää Intiassa lokakuusta toukokuuhun. Tuona aikana liigan seurat pelaavat keskenään kaksinkertaisen sarjan, jolloin jokaiselle joukkueelle tulee kauden aikana 28 ottelua. Ottelut painottuvat pääasiassa viikonloppuihin, mutta joitain otteluja pelataan myös arkipäivisin. Voitosta joukkueelle annetaan kolme pistettä, tasapelistä molemmille joukkueille yksi piste. Kauden jälkeen eniten pisteitä kerännyt joukkue on mestari ja ansaitsee paikan maanosaliitto AFC:n alaiseen seurajoukkueiden väliseen kilpailuun.


title: I-League

text: Seuraavat 14 joukkuetta pelaavat kaudella 2013–14.


title: It’s Alright

text: It's Alright on Black Sabbath -yhtyeen kappale ja singlejulkaisu vuoden 1976 albumilta "Technical Ecstasy". Kappale on rakenteeltaan yhtyeelle epätyypillisen kevyt, The Beatles-vaikutteinen balladi ja sen laulaa rumpali Bill Ward. Wardin itsensä mukaan hän myös kirjoitti suurimman osan kappaleesta. Laulusolisti Ozzy Osbourne piti laulusta ja kannatti sitä, että Ward laulaisi sen.


title: It’s Alright

text: Black Sabbathin Pohjois-Amerikan levy-yhtiö Warner Brothers Records piti kappaleesta niin paljon, että kuvasi siitä promovideon, kuten myös b-puolella olleesta "Rock 'n' Roll Doctor"-kappaleesta, vaikkakaan singleä ei julkaistu uudella mantereella.


title: It’s Alright

text: Guns N' Roses -yhtye teki kappaleesta myöhemmin cover-version.


title: Ferdinand von Droste zu Hülshoff

text: Ferdinand Freiherr Droste zu Hülshoff (16. helmikuuta 1841 Burg Hülshoff, Münsterland - 21. heinäkuuta 1874 Burg Hülshoff) oli saksalainen lintutieteilijä ja kirjailija.


title: Ferdinand von Droste zu Hülshoff

text: Ferdinand Drosten vanhemmat olivat suurtilallinen ja poliitikko Werner-Constantin von Droste zu Hülshoff (1789-1867) ja Caroline Freiin von Wendt-Papenhausen (1802-1881). Setänsä Johann von Droste-Kerckerickin innostamana Ferdinand kiinnostui kirjoittamisesta ja lintutieteestä. Hän ryhtyi tutkimaan lintujen muuttoa Münsterlandissa, ja laati laajan tutkielman lehtokurpasta sekä useita vaatimattomampia tutkielmia. Tunnetuin on hänen kirjoituksensa Borkumin saaren linnustosta "Die Vogelwelt der Nordseeinsel Borkum".


title: Ferdinand von Droste zu Hülshoff

text: Ferdinand Droste toimi Saksan Lintutieteellisen Yhdistykesn puheenjohtajan 1868–1874. Hän oli Westfalenin ja Lippen eläintieteellisen osaston johtaja sekä Lontoon eläintieteellisen seuran (Zoological Society of London) jäsen. Yhdessä Hermann Landoisin kanssa hän perusti Münsterin eläintarhan (Allwetterzoo Münster).


title: Friedrich von Lucanus

text: Friedrich Karl Hermann von Lucanus (20. kesäkuuta 1869 Berliini - 18. helmikuuta 1947 Buschow) oli saksalainen sotilas (sotilasarvoltaan everstiluutnantti), lintutieteilijä, psykologi ja kirjailija. Lucanus on latinannos suvun varhaisesta nimestä Lauck.


title: Friedrich von Lucanus

text: Friedrich von Lucanuksen isä oli Hermann von Lucanus. Lucanus opiskeli Berliinissä ja perehtyi lintutieteeseen, etenkin lintujen muuttoon. Vuonna 1904 hän julkaisi kirjoituksen "Die Höhe des Vogelzuges und seine Richtung zum Winde auf Grund aeronautischer Beobachtungen", jonka hän oli esittänyt viidennessä kansainvälisessä lintutieteen kongressissa Berliinissä 1901. Lucanus toimi Saksan Lintutieteellisen Yhdistyksen puheenjohtajana 1921–1926. Hän oli American Ornithologists' Unionin kirjeenvaihtajajäsen vuodesta 1923 alkaen.


title: Friedrich von Lucanus

text: Hänen poikansa Hermann von Lucanus oli myös lintutieteilijä ja erikoistunut petolintuihin.


title: David Firth

text: David Firth (s. 23. tammikuuta 1983, Doncaster, Iso-Britannia) englantilainen animaatio- ja flash-artisti, elokuvatuottaja sekä muusikko. Hän on tullut tunnetuksi animaatioistaan Newgroundsin verkkosivuilla sekä flash-animaatiosarjoista "Salad fingers" sekä "Burnt Face Man".


title: Sentinel 5 Precursor

text: Sentinel-5 Precursor (S5P) on ESAn ja Hollannin avaruushallinnon kehittämä ilmakehää tutkiva satelliitti, joka laukaistaan vuonna 2015.


title: Sentinel 5 Precursor

text: Satelliitissa on UV-VIS-NIR-SWIR-alueen spektrometri, joka tekee samanlaisia mittauksia kuin NASAn EOS-Aura-satelliitti ja tuleva eurooppalainen Post-EPS eli EUMETSATin Metop-sääsatelliittien seuraaja. S5P on nimetty siltavaiheeksi EOS-Auran (laukaistu vuonna 2004) ja Post-EPS:n (1. laukaisu vuonna 2019) välille eli sillä varaudutaan EOS-Auran käyttöiän loppumiseen ennen Post-EPS:n taivaalle saamista ja siten Post-EPS:n teknisen kehityksen todennäköisiin viivästymiseen. S5P jatkaa myös ESAn Envisatin (laukaisu vuonna 2002) ilmekehämittauksia.


title: Sentinel 5 Precursor

text: Tammikuussa 2011 ilmeni, että Englannissa toimiva EADSin omistama Surrey Space Technology on voittanut ESAn tarjouskilvan ja rakentaa SWIR-osuuden instrumentista 10,7 miljoonan euron korvausta vastaan. SSTL:n Optical Payloads Group johtaa konsortiota, jossa mukana ovat myös hollantilainen SRON ja ranskalainen Sofradir.


title: Sentinel 5 Precursor

text: Joulukuussa 2011 ESA valitsi satelliitin rakentajaksi Englannin Astrium-tehtaan. Satelliitin hinta on 45,5 miljoonaa euroa.


title: Sentinel 5 Precursor

text: Sentinel 5 Precursor mittaa seuraavia ilmakehän jäännöskaasujaSatelliitti laukaistaan ESAn kehittämällä Vega- tai venäläisellä Rockot-kantoraketilla. Satelliitti painaa 540 kg ja sen sähköteho on noin 1000 W.


title: Jean Charles Léonard de Sismondi

text: Jean Charles Léonard de Sismondi (9. toukokuuta 1773 Geneve – 25. kesäkuuta 1842 Chêne), oikealta nimeltään Semonde, oli sveitsiläinen taloustieteilijä ja historioitsija.


title: Jean Charles Léonard de Sismondi

text: Sismondi perheineen muutti Ranskan vallankumouksen jälkeen vuonna 1794 Italiaan Toscanaan, missä he työskentelivät maanviljelijöinä. Sismondin havainnot alueella johtivat hänen ensimmäisen teoksensa "Tableau de l’agciculture toscane" syntyyn vuonna 1801. Vuodesta 1800 Sismondi asui jälleen Genevessä, missä hänestä tuli menestynyt kirjailija.


title: Jean Charles Léonard de Sismondi

text: Sismondin toinen teos "De la richesse commerciale" (1803) käsitteli poliittista taloustiedettä ja perustui pitkälti Adam Smithin ajatuksille. Vuonna 1819 ilmestyi Sismondin tärkein taloustieteellinen teos "Nouveaux principles d’économie politique (ou de la richesse dans ses rapports avec la population)", joka kritisoi vallitsevia taloustieteen periaatteita. Teoksessa Sismondi peräänkuulutti valtion säätelemää kilpailua sekä tuotannon ja kulutuksen tasapainoa.


title: Jean Charles Léonard de Sismondi

text: Historioitsijana Sismondin tärkeimpiin teoksiin kuuluu 16-osainen "Histoire des républiques italiennes du moyen âge" (1809–1818), joka käsitteli tasavaltalaisia italialaisia kaupunkeja keskiajalla. Hän kirjoitti myös 31-osaisen kirjan Ranskan historiasta ("Histoire des français", 1821–1844). Pääasiassa nämä kaksi teosta toivat hänelle mainetta historioitsijana.


title: Jean Charles Léonard de Sismondi

text: Vuonna 1826 Sismondista tuli Ruotsin kuninkaallisen tiedeakatemian jäsen.


title: HMS Lamerton

text: HMS Lamerton (viirinumero L88) oli Britannian Kuninkaallisen laivaston Hunt-luokan tyypin II saattuehävittäjä, joka palveli toisessa maailmansodassa.


title: HMS Lamerton

text: Alus tilattiin 3. syyskuuta 1939 Swan Hunterilta Wallsendistä työnumerolla J4142 osana vuoden 1939 sota-ajan hätäohjelmaa (). Sen köli laskettiin 10. huhtikuuta 1940 ja alus laskettiin vesille vielä saman vuoden lopulla 14. joulukuuta. Alus valmistui 16. elokuuta 1941.


title: HMS Lamerton

text: Alus poistettiin palveluksesta joulukuussa 1945 ja se siirrettiin Harwichissa reserviin. Alus lainattiin 1953 Intian laivastolle, joka nimesi sen "INS Gomatiksi". Intia lunasti aluksen viisi vuotta myöhemmin ja se jatkoi palvelustaan Intian laivaston koululaivana. Alus poistettiin palveluksesta ja se myytiin romutettavaksi 1975.


title: HMS Liddesdale

text: HMS Liddesdale (viirinumero L100) oli Britannian kuninkaallisen laivaston Hunt-luokan tyypin I saattuehävittäjä, joka palveli toisessa maailmansodassa.


title: HMS Liddesdale

text: Alus tilattiin 4. syyskuuta 1939 työnumerolla J4136 osana vuoden 1939 sota-ajan hätäohjelmaa () Vickers Armstrongilta Newcastlesta, missä köli laskettiin vielä samana vuonna 22. marraskuuta. Alus laskettiin vesille 19. elokuuta 1940 nimettynä skotlannissa järjestetyn ketunmetsästyksen mukaan ja valmistui 3. maaliskuuta 1941.


title: HMS Liddesdale

text: Alus poistettiin palveluksesta Chathamissa ja se siirrettiin reserviin 11. joulukuuta 1945. Alus sijoitettiin 1948 poistolistalle ja se myytiin 1. lokakuuta BISCOlle. Alus hinattiin kuukautta myöhemmin J. J. Kingille Gatesheadiin romutettavaksi.


title: Piazza del Popolo

text: Piazza del Popolo on suuri ovaalinmuotoinen aukio Italian pääkaupungissa Roomassa. Nimi tarkoittaa nykyitaliassa "Ihmisten aukiota", mutta alun perin nimi on voinut viitata "Populus"-puihin, joita oli lähellä sijaitsevan Augustuksen mausoleumin lähettyvillä. Aukion reunalla sijaitsee Santa Maria del Popolo -kirkko. Aukion keskellä on egyptiläinen Heliopolikselta peräisin oleva Ramses II:n obeliski, joka tunnetaan nimellä "Obelisco Flaminio". Jalustansa kanssa 36 metriä korkea obeliski pystytettiin aukiolle vuonna 1599.


title: Piazza del Popolo

text: Aukion nykyisen uusklassisen ulkoasun suunnitteli arkkitehti Giuseppe Valadier vuosina 1810–1815. Aukio valmistui pääosin Valadierin suunnitelman mukaisena vuonna 1826.


title: HMS Puckeridge

text: HMS Puckeridge (viirinumero L108) oli Britannian kuninkaallisen laivaston Hunt-luokan tyypin II saattuehävittäjä, joka palveli toisessa maailmansodassa.


title: HMS Puckeridge

text: Alus tilattiin 4. syyskuuta 1939 työnumerolla J6108 osana vuoden 1939 sota-ajan hätäohjelmaa () J. Samuel White and Companyltä Cowesista Isle of Wightilta, missä köli laskettiin 1. tammikuuta 1940. Alus laskettiin vesille saman vuoden lopulla 17. lokakuuta ja valmistui 30. heinäkuuta 1941.


title: HMS Puckeridge

text: Aluksen ollessa 6. syyskuuta 1943 matkalla Gibraltarille Saksan laivaston sukellusveneen "U-617" laukaisemat torpedot osuivat siihen 40 merimailia Europa Pointista itään. Perään osuneet torpedot laukaisivat aluksen taaemman ammusvaraston ja alus kellui osumien jälkeen vain kahdeksan minuuttia. Aluksen upotessa sai surmansa 62 miehistönjäsentä ja 129 pelastui.


title: HMS Wheatland

text: HMS Wheatland (viirinumero L122) oli Britannian Kuninkaallisen laivaston Hunt-luokan tyypin II saattuehävittäjä, joka palveli toisessa maailmansodassa.


title: HMS Wheatland

text: Alus tilattiin 4. syyskuuta 1939 Yarrow and Companyltä Scotstounista Glasgow'sta työnumerolla J1849 osana vuoden 1939 sota-ajan hätäohjelmaa (). Sen köli laskettiin 30. toukokuuta 1940 ja alus laskettiin vesille 7. kesäkuuta 1941 nimettynä Shropshiressä järjestetyn ketunmetsästyksen mukaan. Alus valmistui vielä saman vuoden lopulla 3. marraskuuta.


title: HMS Wheatland

text: Alus myytiin syyskuussa 1957 BISCOlle ja se saapui 20. syyskuuta hinattuna McClellanille Bo'nessiin romutettavaksi.


title: HMS Lauderdale

text: HMS Lauderdale (viirinumero L95) oli Britannian Kuninkaallisen laivaston Hunt-luokan tyypin II saattuehävittäjä, joka palveli toisessa maailmansodassa.


title: HMS Lauderdale

text: Alus tilattiin 4. syyskuuta 1939 John I. Thornycroft and Companyltä Woolstonista työnumerolla J6153 osana vuoden 1939 hätäohjelmaa (). Sen köli laskettiin 12. joulukuuta telakkanumerolla 1212 ja alus laskettiin vesille 5. elokuuta 1941. Alus nimettiin Berwickshiressä pidetyn ketunmetsästyksen mukaan ja se on ainoa täten nimetty alus Britannian kuninkaallisessa laivastossa. Alus valmistui 24. joulukuuta.


title: HMS Lauderdale

text: Alus on ainoa Hunt-luokan alus, joka on matkannut Atlantin ylitse Kanadaan. Sen matkan tarkoituksena oli tutkia alustyypin sopivuutta palvella Town-luokan alusten rinnalla Kanadan laivastossa. Se kuitenkin todettiin sopimattomaksi Kanadan laivastolle lähinnä heikon toimintasäteen vuoksi.


title: HMS Lauderdale

text: "HMS Lauderdale" matkasi tammikuussa 1942 koejojen ja varustettamisen jälkeen Scapa Flowhun koulutettavaksi Kotilaivastoon. Se määrättiin samalla Läntisen reitin 20. Saattajaryhmään, johon se liittyi koulutuksen päätyttyä.


title: HMS Lauderdale

text: Alus lähti 16. helmikuuta "HMS Caldwellin" kanssa Halifaxiin Kanadaan, jonne ne saapuivat 21. helmikuuta aloittaen palveluksen Kanadan laivastossa. Alus liittyi 24. helmikuuta Halifaxissa läntiseen saattajaosastoon, jonka mukana se suojasi Halifaxin ja St. Johnsin välisiä saattueita. Aluksen vapauduttua tehtävästä 30. maaliskuuta se aloitti matkan saattueen mukana Londonderryyn Britteinsaarille.


title: HMS Lauderdale

text: Alus liittyi 15. huhtikuuta "HMS Badsworthin", "HMS Georgetownin", "HMS Lancasterin" ja "HMS St. Marysin" kanssa saattueen WS18 paikallissaattueeksi. Alus erkani 19. huhtikuuta saattueesta palaten Londonderryyn, josta se jatkoi matkaansa Rosythin saattajaosastoon suojaamaan Pohjanmeren saattueita. Alus oli vuoden lopun suojaamassa Pohjanmeren saattueita.


title: HMS Badsworth

text: HMS Badsworth (viirinumero L03) oli Britannian Kuninkaallisen laivaston Hunt-luokan tyypin II saattuehävittäjä, joka palveli toisessa maailmansodassa.


title: HMS Badsworth

text: Alus tilattiin 20. joulukuuta 1939 Cammell Lairdilta BIrkenheadistä osana vuoden 1939 hätäohjelmaa. Sen köli laskettiin 15. toukokuuta 1940 Amiraliteetin työnumerolla J3260 ja telakkanumerolla 1055. Alus laskettiin vesille 17. maaliskuuta seuraavana vuonna. Se valmistui 18. elokuuta.


title: HMS Badsworth

text: "HMS Badsworth" siirtyi koeajojen ja palvelukseen oton jälkeen Scapa Flowhun koulutettavaksi. Aluksen koulutus alkoi syyskuussa, minkä päätyttyä se liittyi Londonderryn saattajaosastoon. Alus liittyi 1. lokakuuta Clydessä saattueeseen WS12 "HMS Bradfordin", "HMS Brightonin", "HMS Newarkin" ja "HMS Lancasterin" kanssa paikallissaattueeksi. Alus erkani 3. lokakuuta saattueesta palaten Clydeen.


title: HMS Badsworth

text: Alus liittyi 13. marraskuuta Clydessä saattueeseen WS12Z "HMS Exmoorin", "HMS Vanquisherin", "HMS Witchin" ja "HMS Whitehallin" kanssa paikallissaattueeksi. Se erkani 16. marraskuuta saattueesta palaten Clydeen. Alus liittyi 13. joulukuuta saattueeseen WS14 saattajaksi "HMS Ramilliesin" ja "HMS Beaufortin" kanssa. Alus erkani 21. joulukuuta saattueesta AMC "Cilician", "HMS Beaufortin" ja Freetownin paikallissaattueen kanssa saattueen saavuttua Freetowniin.


title: HMS Badsworth

text: "HMS Badsworth" palasi tammikuussa 1942 Länsi-Afrikasta Londonderryyn. Alus liittyi 23. maaliskuuta Clydessä saattueeseen WS17 "HMS Beverleyn", "HMS Newportin", "HMS Keppelin", "HMS Leamingtonin" ja "HMS Volunteerin" kanssa paikallissaattueeksi. Se erkani 27. maaliskuuta saattueesta.


title: HMS Badsworth

text: Alus määrättiin huhtikuussa tukemaan yhdistettyä operaatiota. Se suojasi "HMS Queen Emmaa" ja "HMS Princess Beatrixia" neljän muun Hunt-luokan hävittäjän kanssa, kun maihinnousualuksiin oli kuormattu No1 ja No6 Commando Bayonneen hyökkäämistä varten. Operaatio kuitenkin peruutettiin sääolojen ja vihollisen valmiuden vuoksi (operaatio Myrmidon). Aluksen vapauduttua operaatiosta se palasi Londonderryyn.


title: HMS Badsworth

text: "HMS Badsworth" liittyi 15. huhtikuuta Clydessä saattueeseen WS18 "HMS Georgetownin", "HMS Lauderdalen", "HMS Lancasterin" ja "HMS St. Mary'sin" kanssa paikallissaattueeksi. Alus erkani 19. huhtikuuta saattueesta palaten Clydeen, jossa se määrättiin suojaamaan Neuvostoliittoon matkaavaa saattuetta.


title: HMS Badsworth

text: Alus suojasi 28. huhtikuuta saattuetta PQ15 risteilijä "HMS Nigerian", ilmatorjunta-alus "HMS Ulster Queenin", hävittäjien "HMS Boadicean", "HMS Matchlessin", "HMS Somalin", "HMS Venomousin" ja Norjan laivaston hävittäjän "NKM St. Albansin" kanssa. Saattue joutui 2. toukokuuta ilma- ja sukellusvenehyökkäykseen, jolloin kauppa-alus "SS Botavon" upposi. Seuraavana päivänä "HMS Badsworth" avusti ilmahyökkäyksessä tuhoutuneiden "SS Cape Corson" ja "SS Jutlandin" eloonjääneiden pelastamisessa. Alus erkani 5. toukokuuta saattueesta sen saavuttua Murmanskiin.


title: HMS Badsworth

text: Alus liittyi 21. toukokuuta saattueeseen QP12 "HMS Ulster Queenin", "HMS Venomousin", "HMS Boadicean", "HMS Escapaden", "HMS Inglefieldin", "KNM St. Albansin", miinanraivaaja "HMS Harrierin" ja kolmen troolarin kanssa. Se erkani 27. toukokuuta saattueesta.


title: HMS Badsworth

text: "HMS Badsworth" määrättiin 29. toukokuuta suojaamaan Maltalle matkaavaa täydennyssaattuetta (operaatio Harpoon), minkä jälkeen se valmistautui tehtävään. Alus liittyi 6. kesäkuuta läntisen reitin alueella Gibraltarille matkanneeseen saattueeseen WS19S. Alus liittyi 12. kesäkuuta Gibraltarilla Force X:ään, jonka muut alukset olivat risteilijä "HMS Cairo", hävittäjät "HMS Bedouin", "HMS Marne", "HMS Matchless", "HMS Partridge", "HMS Ithuriel", "HMS Blankney", "HMS Middleton" ja "ORP Kujawiak", miinanraivaajat "HMS Hebe", "HMS Speedy", "HMS Hythe" ja "HMS Rye". Saattue joutui 14. kesäkuuta ilmahyökkäykseen. Seuraavana päivänä uhkana oli Italian laivaston alukset, joiden tehtävänä oli tuhota saattue.


title: HMS Badsworth

text: Alus osui miinaan 16. kesäkuuta Maltalla satamaan mennessään kahden saattueesta säilyneen kauppalaivan kanssa, jolloin sen keula vaurioitui pahoin. Aluksen keulassa vesilinjan alapuolella oli neljä kertaa viisi metriä aukko ja aluksella sai surmansa useita henkilöitä, joiden joukossa oli muun muassa matkalla pelastettuja kauppalaivojen miehiä. Alus siirrettiin 17. kesäkuuta telakalle korjattavaksi.


title: HMS Badsworth

text: Alus valmistautui 10. elokuuta paluumatkaan, jolle se lähti seuraavana päivänä "HMS Matchlessin" kanssa. Hävittäjät suojasivat samalla Gibraltarille palaavia "SS Oribia" ja "SS Troilusta" (operaatio Ascendant, Force Y). Saattue saapui 15. elokuuta Gibraltarille, josta "HMS Badsworth" jatkoi 18. elokuuta matkaansa kotimaahan. Alus siirrettiin 25. elokuuta North Shieldsin telakalle korjattavaksi.


title: HMS Badsworth

text: Alus aloitti koeajot marraskuussa ja se palasi joulukuussa laivueeseensa Londonderryyn. Alus liittyi 18. joulukuuta Freetowniin matkanneeseen saattueeseen WS25 "HMS Haydonin" ja "HMS Wolverinen" kanssa. Se erkani 24. joulukuuta saattueesta palaten Clydeen.


title: HMS Badsworth

text: "HMS Badsworth" määrättiin helmikuussa Välimeren laivaston 60. Hävittäjäviirikköön saattue- ja tukitehtäviin. Alus valmistautui ulkomaan komennukseensa, kunnes se liittyi 16. maaliskuuta Clydessä saattueeseen WS28/KMF11 "ORP Krakowiakin", "HMS Douglasin", "HMS Eggesfordin", "HMS Goathlandin", "HMS Whaddonin", sluuppien "HMS Woodpeckerin" ja "HMS Wrenin" kanssa. Alus erkani 21. maaliskuuta saattueesta Gibraltarille matkanneiden alusten kanssa (KMF11), jossa se aloitti palveluksensa uudessa viirikössään.


title: HMS Badsworth

text: Alus osui miinaan 22. huhtikuuta Bonen niemimaan edustalla, jolloin sen perä vaurioitui pahoin. Vasen moottori tuhoutui ja molemmat akselit vääntyivät. Alus jouduttiin ajamaan rantaan, josta se myöhemmin irrotettiin. Miinanraivaaja "HMS Clacton" hinasi aluksen satamaan. Aluksen korjaaminen määrättiin Maltalle, jonne se hinattiin toukokuussa. Tilapäiskorjaukset valmistuivat kesäkuussa, minkä jälkeen hinaaja "Frisky" hinasi aluksen saattueen MKS15 mukana kotimaahan. Alus siirrettiin heinäkuussa telakalle korjattavaksi, minkä aikana päätettiin aluksen lainaamisesta Norjan laivastolle. "HMS Badsworth" poistettiin joulukuussa palveluksesta.


title: HMS Badsworth

text: Alus siirrettiin 8. elokuuta 1944 Norjan laivastolle lainaan, jolloin se nimettiin "KNM Arendaliksi".


title: Nivel (kasvitiede)

text: Nivel on kasvin varressa oleva yhden tai useamman lehden kiinnityskohta. Yleensä kunkin lehden lehtihankaan kehittyy hankasilmu. Nivelkohta on usein muuta vartta paksumpi. Nivelten välistä varren osaa nimitetään nivelväliksi. Kasvin juurissa ei ole niveliä eikä siten myöskään nivelvälejä eikä lehtiä.


title: Rönsy

text: Rönsy on kasvin ohut, pitkänivelvälinen ja tavallisesti vaakasuora verso, joka edistää kasvin lisääntymistä ja leviämistä. Tällainen suvuton lisääntyminen edellyttää, että kasvinosassa on riittävästi uuden kasviyksilön kaikiksi soluiksi erilaistumaan kykeneviä soluja. Maanpäällistä rönsyä nimitetään pintarönsyksi ja maanalaista maarönsyksi. Pintarönsyjä on esimerkiksi lillukalla ja mansikalla. Maarönsyjä on esimerkiksi oravanmarjalla ja juolavehnällä. Perunan mukulat ovat maarönsyn turvonneita kärkiä eli rönsymukuloita.


title: Kaunis Veera eli Ballaadi Saimaalta

text: Kaunis Veera eli Ballaadi Saimaalta on Ville Salmisen ohjaama elokuva vuodelta 1950.


title: Kaunis Veera eli Ballaadi Saimaalta

text: Kepeän elokuvan pääroolissa, miehiä viettelevänä kahvinkeittäjänä, näyttelee Assi Nortia. Elokuvan pohjana on Matti Jurvan ja Tatu Pekkarisen laulu ”Kaunis Veera” ja Pekkarisen näytelmä. Elokuvan teon yhteydessä sai myös alkunsa Kipparikvartetti, jonka jäsenistä tosin elokuvassa näkyy vain Olavi Virta. Tässä elokuvassa Nortia palasi elokuvan pariin neljän vuoden tauon jälkeen.


title: Kaunis Veera eli Ballaadi Saimaalta

text: Kaarlo Hiltunen sai koreografiasta Jussi-palkinnon. Tanssikohtauksissa esiintyy tanssijoita Suomalaisen Oopperan baletista sekä Punaisen Myllyn näyttelijäkunnasta.


title: Suomu (kasvitiede)

text: Suomu on kasvin kuiva, kalvomainen lehti, joka muistuttaa eläinten suomuja. Kasvien suomut ovat usein pieniä tai surkastuneita, ja ne ovat tyypillisiä useille loiskasveille ja marraskasveille. Esimerkiksi kivihiilikaudella 340–280 miljoonaa vuotta sitten eläneen suomupuiksi nimetyn liekopuusuvun lajien rungon peitteenä oli suomumainen kuori. Sen suomut olivat pudonneiden lehtien jättämiä arpia. Myös mikroskooppisen pienen suomusiimalevän kaksi siimaa ovat suomupeitteisiä.


title: Suomu (kasvitiede)

text: Silmusuomut ovat silmussa olevia kasvupistettä epäedullisena vuodenaikana suojaavia alalehtiä, joiden kehitys on ehkäistynyt. Ne ovat usein paksuja ja vahakerroksen tai karvakerroksen peittämiä.


title: Suomu (kasvitiede)

text: Tähkäsuomu on tähkässä olevan kukan suomumainen tukilehti


title: Aragonianpaimenkoira

text: Aragonianpaimenkoira (aragoniksi "Can de Chira Aragonés", espanjaksi "Perro Pastor Altoaragones") on espanjalainen koirarotu. Se on lähes sukupuuttoon kuollut ja sitä ollaan paraikaa elvyttämässä.


title: Aragonianpaimenkoira

text: Aragonianpaimenkoira on keskikokoinen, hyväluustoinen, ketterä koira jolla on eloisa ja älykäs katse. Sen pää on pieni ja kiilamainen pää, runko neliömäinen, selkä suora ja liikkeet sujuvat.


title: Aragonianpaimenkoira

text: Pieni suhteessa runkoon, susimainen ja kiilamainen. Kallo tasainen ja kuono suora. Kallo ja kuono eivät kumpikaan leveitä. Kuonon ja kallon välinen suhde enemmän tai vähemmän tasapainoinen (4:5). Korvat keskitasolle kiinnittyneet, litteät ja levossa sivulla mutta toiminnan aikana eteenpäin suuntautuneet. Ne ulottuvat enemmän tai vähemmän silmien ulkokulmien tasolle. Silmät erittäin eloisat, tummat ja hieman mantelinmuotoiset. Hampaat valkoiset ja terveet, täydellinen leikkaava purenta. Otsapenger kohtalaisen selkeä.


title: Aragonianpaimenkoira

text: Voimakas ja suora ilman kaulanahkaa.


title: Aragonianpaimenkoira

text: Melko neliömäinen. Selkä suora. Vatsalinja kohtalaisen ylös vetäytynyt. Kylkiluut suuret ja ovaalinmuotoisetm.


title: Aragonianpaimenkoira

text: Suuri. Luonnollisena keskipitkä, mutta saatetaan typistää jolloin lyhyt. Nousee sapelin muotoon koiran ollessa aktiivinen.


title: Aragonianpaimenkoira

text: Voimakkaat, hyväluustoiset. Varpaat pyöreät, kynnet mustat. Takaraajoissa kaksois- ja eturaajoissa joko yksöis- tai kaksoiskannukset.


title: Aragonianpaimenkoira

text: Keskipitkä, alavatsassa, raajoissa ja niskassa pidempää ja päässä ja rungossa lyhyempää. Musta pohjaväri, jossa puhtaanharmaat tai jopa valkoiset merkit päässä, kuonossa, rintakehässä ja raajojen sisäsivuilla. Kaksi selvästi erottuvaa pyöreää merkkiä (harmaat tai valkoiset) silmien yläpuolella ovat tyypilliset.


title: Aragonianpaimenkoira

text: Urosten säkäkorkeus on 42–47 cm ja narttujen 38–43 cm. Urokset painavat 16–20 kg ja nartut 12–16 kg.


title: Aragonianpaimenkoira

text: Rodulla on hyvä luonne: se on omistajalleen uskollinen ja nöyrä. Se on tottelevainen, kuuliainen ja hyvä työkoira, joka osoittaa suurta kiinnostusta karjaa kohtaan jo muutaman viikon iässä. Älykkyytensä ja uskollisuutensa vuoksi se on myös suosittu seurakoira.


title: Aragonianpaimenkoira

text: Aragonianpaimenkoira on kotoisin Aragoniasta. 19. vuosisadan lopusta lähtien Pyreneillä on käytetty paimenkoiria karjan ohjaamiseen. Jotkin näistä koirista vastasivat nykyistä rotua, mikä käy ilmi ensimmäisistä 20. vuosisadan valokuvista. "Can de chira" tarkoittaa aragonissa sananmukaisesti "kääntyvä koira" tai "karjaa ajava koira".


title: Aragonianpaimenkoira

text: Nykyisin rotua arvostetaan paljon karjan, kuten lampaiden, paimentajana. Pyreneitten karjankasvattajien mukaan se on ollut jo vuosikymmeniä saman kaltainen, mutta nykyään se on hyvin harvinainen.


title: Aragonianpaimenkoira

text: Aragonianpaimenkoira on erittäin kriittisessä tilanteessa, sillä tasokkaammat yksilöt ovat jo vanhoja ja kanta on hajaantunut, mikä tekee sen puhdasrotuisuuden säilyttämisestä hankalaa. Tällä hetkellä sitä yritetään elvyttää.


title: HMS Blackmore

text: HMS Blackmore (viirinumero L43) oli Britannian Kuninkaallisen laivaston Hunt-luokan tyypin II saattuehävittäjä, joka palveli toisessa maailmansodassa.


title: HMS Blackmore

text: Alus tilattiin 20. joulukuuta Alexander Stephens and Sonsilta Govanista Glasgowista osana vuoden 1939 hätäohjelmaa. Sen köli laskettiin 10. helmikuuta 1941 työnumerolla J1479 ja alus laskettiin vesille 2. joulukuuta. Alus valmistui 14. huhtikuuta 1942.


title: HMS Blackmore

text: "HMS Blackmore" määrättiin 2. Hävittäjälaivueeseen. Koulutuksen päätyttyä alus liittyi 1. kesäkuuta 1942 saattueeseen WS19P taistelulaiva "HMS Nelsonin" ja hävittäjä "HMS Derwentin" kanssa. Alus erkani 15. kesäkuuta saattueesta sen saavuttua Freetowniin, jossa se aloitti saattueiden suojaamisen paikallissaattajana. Alus lähti 24. kesäkuuta Freetownista "HMS Brilliantin" kanssa vastaanottamaan saattuetta WS20, johon alukset liittyivät paria päivää myöhemmin suojaten saattueen Freetowniin.


title: HMS Blackmore

text: Alus määrättiin siirtymään Intian valtamerelle saattuetehtäviin. Se erkani 2. heinäkuuta saattueesta WS20 Freetownissa. Alus liittyi 6. heinäkuuta uudelleen saattueeseen "HMS Malayan", "HMS Brilliantin" ja "HMS Wivernin" kanssa matkalle Hyväntoivonniemelle. Alus erkani 17. heinäkuuta saattueesta Kapkaupungissa.


title: HMS Blackmore

text: Alus siirtyi 19. heinäkuuta Simonstowniin, jossa se aloitti saattuepalveluksen. Se suojasi alueellaan olevia saattueita sekä valvoi meriliikennettä.


title: HMS Blackmore

text: "HMS Blackmore" lähti helmikuussa 1943 vastaanottamaan saattuetta WS26 Freetownista Kapkaupunkiin. Alus liittyi 20. helmikuuta saattueeseen vapauttaen hävittäjä "HMS Qualityn" tehtävästä. Se erkani saattueesta 23. helmikuuta Intian valtamerellä, kun Kapkaupunkiin menevät alukset erkanivat saattueesta. Alus jatkoi matkaansa Durbaniin.


title: HMS Blackmore

text: Alus liittyi 1. maaliskuuta Durbanissa uudelleen saattueeseen WS26 miinanraivaaja "RIN Carnaticin", hävittäjien "HMS Catterickin" ja "HMS Relentlessin" kanssa. Se erkani paria päivää myöhemmin saattueesta liittyäkseen saattueeseen DN21 Durbanista Simonstowniin, jossa alus siirrettiin telakalle huoltoon.


title: HMS Blackmore

text: "HMS Blackmore" palasi toukokuussa telakalta, minkä jälkeen se siirtyi Freetowniin jatkaakseen palvelustaan Atlantin saattueiden suojana. Alus lähti 20. kesäkuuta Gibraltarille, jonka edustalla se liittyi 26. kesäkuuta saattueeseen WS31 "HMS Amazonin", "HMS Bulldogin" ja "HMS Foxhoundin" kanssa suojaten saattueen matkaa Freetowniin.


title: HMS Blackmore

text: Alus määrättiin Välimeren laivastoon. Se saapui 4. heinäkuuta Freetowniin saattueen WS31 mukana. Alus liittyi pari päivää myöhemmin uudelleen saattueeseen sen jatkaessa matkaansa Kapkaupunkiin. Alus erkani 15. heinäkuuta saattueesta palaten Freetowniin, josta se aloitti matkansa Välimerelle.


title: HMS Blackmore

text: Alus matkasi elokuussa Maltalle, jossa se liittyi 57. Hävittäjäviirikköön. Se liittyi Salernon maihinnousun pohjoiseen hyökkäysosastoon (TF85), jonka muut alukset olivat hävittäjät "HMS Laforey", "HMS Lookout", "HMS Loyal", "HMS Nubian" ja "HMS Tartar" sekä saattuehävittäjät "HMS Mendip", "HMS Dulverton", "HMS Tetcott", "HMS Belvoir", "HMS Brocklesby", "HMS Quantock", "HMS Beaufort", "HMS Brecon", "HMS Exmoor", "HMS Ledbury" ja Kreikan laivaston "Pindos". "HMS Blackmore" suojasi 8. syyskuuta saattuetta TSF1X Palermosta Salernon sillanpäähän. Alus vapautui lokakuussa operaatiosta, jonka jälkeen se palasi viirikköönsä.


title: HMS Blackmore

text: Alus liittyi marraskuussa viirikköönsä aloittaen saattueiden suojaamisen sekä meriliikenteen valvonnan. Aluksen tehtäviin kuului myös sotilasoperaatioiden tukeminen Adrianmeren ympäristössä.


title: HMS Blackmore

text: "HMS Blackmore" ja "HMS Ledbury" tulittivat 16. tammikuuta 1944 Durazzoa Albaniassa. Alus palveli viirikön mukana, kunnes se siirrettiin kesäkuussa Välimeren laivaston 5. Hävittäjälaivueeseen.


title: HMS Blackmore

text: Alus taisteli 11. kesäkuuta Adrianmerellä neljää Saksan laivaston E-venettä vastaan "HMS Eggesfordin" kanssa, jolloin yksi saksalaisaluksista upposi. Alus määrättiin heinäkuussa suojaamaan Yhdysvaltain laivaston alaisuudessa liittoutuneiden saattueita Etelä-Ranskan maihinnousualueelle, minkä vuoksi se siirtyi Napoliin.


title: HMS Blackmore

text: Alus liittyi elokuussa Napolissa saattueeseen SM2 "HMS Aldenhamin", "HMS Beaufortin", "HMS Belvoirin", "HMS Eggesfordin", "HMS Lauderdalen", "HMS Whaddonin" ja Kreikan laivaston "Pindosin" kanssa. Se lähti 13. elokuuta saattueen mukana hyökkäysalueelle. Aluksen vapauduttua tämän jälkeen operaatio Dragoonista se palasi laivueeseensa Välimeren laivastoon.


title: HMS Blackmore

text: Se kutsuttiin syyskuussa kotimaahan huollettavaksi Sheernessin telakalle ennen siirtoaan Itäiseen laivastoon. Alus oli vuoden lopun telakalla.


title: HMS Blackmore

text: "HMS Blackmore" aloitti koeajot helmikuussa 1945 Noren alaisuudessa. Alus palveli maaliskuussa tilapäisesti rannikkosaattueiden suojana. Se valmistautui huhtikuussa ulkomaanpalvelukseen Itäisen laivaston 18. Hävittäjälaivueessa, minkä jälkeen se aloitti matkansa Trincomaleehen. Alus liittyi 28. huhtikuuta uuteen laivueeseensa Bombayssa.


title: HMS Blackmore

text: Alus palveli toukokuussa Rangoonin maihinnousun aikana Andamaaneilla sääaluksena (operaatio Dracula). Vapauduttuaan operaatiosta alus palveli saattajana sekä tuki maajoukkojen operaatioita, kunnes se osallistui Malesian maihinnousun harjoitteluun (operaatio Zipper). Operaatio kuitenkin viivästyi, jolloin se palasi saattajaksi.


title: HMS Blackmore

text: Alus lähti 4. syyskuuta Trincomaleesta suojaten lentotukialuksia Malakan salmessa. Se liittyi paria päivää myöhemmin Malakan salmessa saattueeseen JE1F, jonka se saattoi operaatio Zipperin sillanpäähän.


title: HMS Blackmore

text: "HMS Blackmore" palveli Singaporessa operaatiosta vapauduttuaan, kunnes se lähti 8. lokakuuta kotimaahan. Alus saapui Plymouthiin. Se poistettiin Devonportissa palveluksesta, jonka jälkeen alus siirrettiin reserviin. Alus sijoitettiin poistolistalle 1952, mutta se lainattiin 18. heinäkuuta Tanskalle. Alus huollettiin, minkä jälkeen se aloitti palveluksensa Tanskan laivastossa fregattina nimellä "Esbern Snare". Alus palveli aina vuoteen 1966, jolloin se poistettiin palveluksesta.


title: HMS Bramham

text: HMS Bramham (viirinumero L51) oli Britannian Kuninkaallisen laivaston Hunt-luokan tyypin II saattuehävittäjä, joka palveli toisessa maailmansodassa. Alus siirrettiin Kreikan laivastolle, joka otti sen palvelukseensa 10. heinäkuuta 1943 nimellä "HHMS Themistocles".


title: HMS Bramham

text: Alus tilattiin 20. joulukuuta 1939 Alexander Stephen and Sonsilta Govanista osana vuoden 1939 hätäohjelmaa. Sen köli laskettiin 7. huhtikuuta 1941 työnumerolla J1480 ja alus laskettiin vesille 29. tammikuuta 1942. Aluksen nimi on kunnianosoitus North Yorkshiressä pidetylle ketunmetsästykselle. Alus valmistui 16. kesäkuuta 1942.


title: HMS Bramham

text: "HMS Bramham" liitettiin palvelukseen otettaessa läntisen reitin alaisuuteen ja se liittyi heinäkuussa 1942 Londonderryn erikoissaattajaosastoon koeajojen ja koulutuksen päätyttyä. Alus määrättiin lähes välittömästi Kotilaivastoon suojaamaan Maltalle lähetettävää saattuetta. Se liittyi 29. heinäkuuta Clydessä saattueeseen WS21 "HMS Wiltonin" kanssa paikallissaattueeksi.


title: HMS Bramham

text: Alus erkani 2. elokuuta saattueesta Kotilaivaston osaston mukana suojaamaan Maltalle lähteviä aluksia. Alus liitettiin 9. elokuuta saattueesta WS21S Maltalle matkanneen saattueen lähisuojausosastoon Force X:ään, jonka muut alukset olivat risteilijät "HMS Nigeria", "HMS Kenya", "HMS Manchester" ja "HMS Cairo" sekä hävittäjät "HMS Ashanti", "HMS Ledbury", "HMS Fury", "HMS Icarus", "HMS Intrepid", "HMS Pathfinder", "HMS Penn", "HMS Westcott", "HMS Wrestler" ja "HMS Vidette" (operaatio Pedestal). Saattue joutui 12. elokuuta voimakkaan ilmahyökkäyksen kohteeksi, jolloin "SS Deucalion" menetti osuman seurauksena liikuntakykynsä. "HMS Bramham" määrättiin suojaamaan vaurioituneen aluksen paluumatka. Seuraavana päivänä vaurioitunut rahtialus upposi saatuaan uuden osuman, jolloin "HMS Bramham" pelasti sen miehistön.


title: HMS Bramham

text: "HMS Bramham" aloitti matkan liittyäkseen saattueeseen, mutta kohtasi 13. elokuuta syöksypommittajien vaurioittaman "SS Dorsetin", joka upposi myöhemmin. Alus määrättiin seuraavana päivänä "HMS Pennin" kanssa suojaamaan vaurioitunutta tankkeri "SS Ohiota" satamaan. Alus aloitti 19. elokuuta "HMS Pennin" ja "HMS Ledburyn" kanssa paluumatka Gibraltarille, jonne ne saapuivat 21. elokuuta.


title: HMS Bramham

text: Alus jatkoi 24. elokuuta matkaansa Scapa Flowhun, jonne saavuttuaan se jatkoi palvelustaan Kotilaivaston mukana. Alus suojasi syyskuussa laivaston tankkereita huollettaessa Neuvostoliittoon matkannutta saattuetta PQ18 ja sieltä palaavaa saattuetta QP14. Vapauduttuaan Kotilaivaston palveluksesta alus palasi Londonderryyn liittyen erikoissaattajaosastoon.


title: HMS Bramham

text:
Alus määrättiin suojaamaan Pohjois-Afrikan maihinnousuun liittyneitä saattueita Gibraltarille. Se lähti 20. lokakuuta "HMS Cowdrayn" ja Puolan merivoimien hävittäjän "ORP Blyskawican" kanssa Gibraltarille suojatakseen saattueita. Alus liittyi marraskuussa Oraniin suunnattuun itäiseen maihinnousuosastoon.
"HMS Bramham" suojasi 8. marraskuuta maihinnousulaivastoa. Alus suojasi 12. marraskuuta rannikkosaattueita, joilla siirrettiin joukkoja ja materiaalia kohteisiinsa. Alus joutui 20. marraskuuta Philippevillen ja Bonen välillä ilmahyökkäykseen suojatessaan saattuetta, jolloin sen peräkannen läpäisi pommi räjähtäen aluksen alla. Aluksen taaemmat osastot täyttyivät vedellä ja se hinattiin Algeriin tilapäiskorjauksia varten.


title: HMS Bramham

text: Algerista alus jatkoi 20. joulukuuta matkaansa Gibraltarille, jossa sitä korjattiin lisää. Alus lähti 24. tammikuuta 1943 Gibraltarilta saattueen mukana. Se erkani saattueesta kotivesille saavuttuaan, minkä jälkeen se matkasi Tynesideen telakalle.


title: HMS Bramham

text: Keskustelut aluksen siirrosta Kreikan laivastolle olivat saman aikaisesti käynnissä. Keskustelujen tuloksena alus päätettiin lainata Kreikan laivastolle. Alus siirrettiin 9. helmikuuta takaisin telakalle sovittuja muutostöitä varten. Se poistettiin maaliskuussa Kuninkaallisen laivaston vahvuudesta.


title: HMS Bramham

text: Aluksen kreikkalainen miehistö saapui kesäkuussa. Alus palasi telakalta aloittaen koeajot. Alus valmistui 10. heinäkuuta 1943 aloittaen koulutuksen, jolloin se otettiin Kreikan laivaston palvelukseen nimellä "HHMS Themistocles".


title: HMS Grove

text: HMS Grove (viirinumero L77) oli Britannian Kuninkaallisen laivaston Hunt-luokan tyypin II saattuehävittäjä, joka palveli toisessa maailmansodassa.


title: HMS Grove

text: Alus tilattiin 20. joulukuuta 1939 Swan Hunterilta Wallsendistä osana vuoden 1939 hätäohjelmaa. Sen köli laskettiin 28. elokuuta 1940 työnumerolla J4199 ja alus laskettiin vesille 29. toukokuuta 1941. Se valmistui 5. helmikuuta 1942.


title: HMS Grove

text: Valmistumisen ja hyväksyntätestien jälkeen alus siirtyi Scapa Flowhun Kotilaivastoon koulutettavaksi ja varustettavaksi. Alus suojasi maaliskuussa Neuvostoliittoon matkannutta saattuetta PQ12 sekä sieltä palannutta saattuetta QP8. Alus määrättiin siirtymään 22. Hävittäjälaivueen mukana Välimeren laivastoon.


title: HMS Grove

text: Alus liittyi 22. maaliskuuta Clydessä Adeniin matkanneeseen saattueeseen WS17, jonka suojana olivat lisäksi risteilijä "HMS Shropshire", aseistettu kauppalaiva AMC "Alcantara", hävittäjät "HMS Aldenham" ja "HMS Lookout". Saattue joutui 26. maaliskuuta sukellusveneiden hyökkäyksen kohteeksi, jolloin hävittäjät aloittivat saattueen suojaamisen. Seuraavana päivänä "HMS Grove" osallistui Saksan laivaston sukellusvene "U-587":n upottamiseen "HMS Leamingtonin", "HMS Aldenhamin" ja "HMS Volunteerin" kanssa (). Alus erkani 6. huhtikuuta saattueesta sen saavuttua Freetowniin, minkä jälkeen "HMS Grove" matkasi itsenäisesti Aleksandriaan.


title: HMS Grove

text: "HMS Grove" liittyi 18. toukokuuta Aleksandriassa uuteen laivueeseensa. Alus suojasi laivueen mukana Tobrukia huoltavia saattueita, kunnes se ajoi 12. kesäkuuta matalikolle lähdettyään Tobrukista. Vasen potkuri ja akseli vaurioituivat, mikä pudotti aluksen nopeuden 8,5 solmuun. Kaksi sukellusvene "U-77":n laukaisemaa torpedoa osui alukseen Sollumin edustalla. Aluksen keulassa ja perässä tapahtui tuhoisa räjähdys, jolloin se upposi neljässätoista minuutissa. "HMS Tetcott" pelasti 79 eloonjäänyttä.


title: HMS Hursley

text: HMS Hursley (viirinumero L84) oli Britannian Kuninkaallisen laivaston Hunt-luokan tyypin II saattuehävittäjä, joka palveli toisessa maailmansodassa. Alus siirrettiin 1943 Kreikan laivastolle nimettynä "Kritiksi".


title: HMS Hursley

text: Alus tilattiin 20. joulukuuta 1939 osana vuoden 1939 hätäohjelmaa (). Sen köli laskettiin 21. joulukuuta 1940 työnumerolla J4139 ja alus laskettiin vesille 25. heinäkuuta 1941 nimettynä Hampshiressä pidetyn ketunmetsästyksen mukaan. Alus valmistui 2. huhtikuuta 1942.


title: HMS Hursley

text: "HMS Hursley" määrättiin maaliskuussa Itäisen laivaston 2. Hävittäjälaivueeseen. Alus siirtyi koeajojen loppuunsaattamiseksi ja varustettavaksi Scapa Flowhun, missä se liitettiin koulutettavaksi Kotilaivastoon.


title: HMS Hursley

text: Alus suojasi "HMS Escapaden", "HMS Faulknorin", "HMS Inglefieldin", "HMS Marnen", "HMS Martinin", "HMS Oribin", "HMS Punjabin", "HMS Belvoirin", "HMS Lamertonin", "HMS Middletonin", "USS Madisonin", "USS Plunkettin", "USS Wilsonin" ja "USS Wainwrightin" kanssa taistelulaivoja "HMS King George V:tä" ja "USS Washingtonia", lentotukialus "HMS Victoriousia", risteilijöitä "HMS Kenya ja "USS Wichita" suojattaessa Venäjälle matkannutta saattuetta PQ15 ja sieltä palannutta QP11. Koulutuksen päätyttyä alus siirtyi Clydeen liittyäkseen saattueeseen WS19.


title: HMS Hursley

text: Alus liittyi 11. toukokuuta "HMS Mauritiuksen", "HMS Carnarvon Castlen" ja "HMS Belvoirin" kanssa saattueen WS19 valtamerisuojaukseksi. Alus erkani 22. toukokuuta Freetowniin saavuttuaan saattueesta ja liittyi siihen uudelleen 25. toukokuuta jatkettaessa matkaa Hyväntoivonniemelle. Alus jatkoi 5. kesäkuuta matkaansa saattueen mukana Durbaniin, vaikka muu suojue poistui Kapkaupunkiin. Alus lähti 14. kesäkuuta Durbanista "HMS Belvoirin" kanssa liittyäkseen saattueeseen, mistä se erkani 23. kesäkuuta tankatakseen Mombasassa. Aluksen määränpää vaihtui Aleksandriaksi, kun se lainattiin Välimeren laivaston 5. Hävittäjälaivueelle. Alus liittyi 29. kesäkuuta Aleksandriassa uuteen laivueeseensa.


title: HMS Hursley

text: "HMS Hursley" suojasi laivueen mukana itäisen Välimeren saattueita. Alus suojasi 25. heinäkuuta "HMS Belvoirin" kanssa vaurioituneen sukellusveneen "HMS Porpoisen" paluun Port Saidiin. Se osallistui 29. elokuuta Abu Dabban tulitukseen, jolloin se kärsi lieviä vaurioita ilmahyökkäyksessä.


title: HMS Hursley

text: Alus suojasi 14. syyskuuta "HMS Aldenhamin" kanssa Aleksandriasta hinaaja "HSM Brigandin", jonka tehtävänä oli noutaa Tobrukin edustalla ilmahyökkäyksessä vaurioituneet risteilijä "HMS Coventry" ja hävittäjä "HMS Zulu". Hinauksen aikana tapahtuneessa ilmahyökkäyksessä "HMS Zulu" upposi.


title: HMS Hursley

text: Alus osallistui lokakuussa kahteen maavoimien operaatioita Lightfootia ja Superchargea tukevaan operaatioon. Alus suojasi 17. marraskuuta "HMS Aldenhamin", "HMS Beaufortin", "HMS Croomen", "HMS Dulvertonin", "HMS Exmoorin", "HMS Belvoirin", "HMS Hurworthin", "HMS Tetcottin" ja Kreikan laivaston "Pindosin" kanssa Maltalle matkannutta operaatio Stoneagen saattuetta MW13. Seuraavana päivänä saattue joutui ilmahyökkäykseen, jolloin risteilijä "HMS Arethusaan" osui torpedo pakottaen sen palaamaan Aleksandriaan. "HMS Hursley" erkani 19. marraskuuta Maltalle saavuttua saattueesta palaten suojauksen mukana Aleksandriaan. Alus saapui 21. marraskuuta Port Saidiin.


title: HMS Hursley

text: "HMS Hursley" tuki tammikuussa 1943 laivueen mukana maavoimien etenemistä sekä suojasi rannikkosaattueita. Alus upotti 14. tammikuuta "HMS Pakenhamin" kanssa Italian laivaston sukellusveneen "Narvalon", joka oli kuljettamassa ammuksia ja polttoainetta Tripoliin.


title: HMS Hursley

text: Alus suojasi saattuetta XT3 Aleksandriasta Tripoliin. Se upotti 19. helmikuuta Benghazista luoteeseen "HMS Isiksen" ja lentokoneiden kanssa Saksan laivaston sukellusveneen "U-562" (). Alus siirrettiin helmikuun lopulla Välimeren laivaston 22. Hävittäjälaivueeseen.


title: HMS Hursley

text: Alus esti 8. toukokuuta "HMS Aldenhamin", "HMS Dulvertonin", "HMS Lamertonin", "HMS Wiltonin", "HMS Zetlandin" ja Kreikan laivaston "Kanariksen" kanssa askelivaltojen joukkojen evakuoinnin Tunisiasta Sisiliaan operaatio Retributionissa. Se osallistui 12. toukokuuta "HMS Aldenhamin" ja "Kanariksen" kanssa Tunisian rannikon edustalla Zembran maihinnousuun, minkä jälkeen alus vei Maltalle saarella vangitut akselivaltojen sotilaat.


title: HMS Hursley

text: Alus määrättiin kesäkuun lopulla Sisilian maihinnousuun ja se liitettiin heinäkuussa itäisen tukiosaston saattajaryhmä R:ään. Alus purjehti Aleksandriaan, josta se lähti 6. heinäkuuta saattueen MWF36 mukana merelle. Seuraavana päivänä alus palasi Aleksandriaan, josta se lähti 9. heinäkuuta saattueen MWS36 mukana merelle. Saattueesta erottuaan alus matkasi Syrakusaan, mistä se tuki laivueen mukana maajoukkojen taistelua sekä suojasi alueen saattueita.


title: HMS Hursley

text: Alus vapautui syyskuussa operaatiosta, ja se liitettiin Italian antauduttua Levantin Hunt-laivueeseen tukemaan Egeanmeren saarten miehitystä. Aluksen tukikohtana oli Aleksandria.


title: HMS Hursley

text: "HMS Hursley" suojasi 16. lokakuuta "HMS Pennin", "HMS Jerviksen" ja Kreikan laivaston "Miaouliksen" kanssa risteilijä "HMS Auroraa". Osaston tehtävänä oli estää Kalymnoksen ja Leroksen itäpuolella saksalaisten joukkojen siirrot. Alukset kohtasivat Italian laivaston E-veneitä ja sluupin Port Aktin edustalla, jolloin ne upottivat saattajana toimineen "UJ-2109:n". Osasto joutui ilmahyökkäyksen maaliksi kyeten vetäytymään ilman vaurioita toimittaen täydennyksiä Lerokselle.


title: HMS Hursley

text: Seuraavana päivänä alus makasi valoisan ajan osaston mukana ankkurissa Turkin aluevesillä, minkä jälkeen osasto tuki maajoukkojen taistelua tykkitulella. 18. lokakuuta osasto oli jälleen valoisan ajan Turkin vesillä, minkä jälkeen "HMS Hursley" tiedusteli Pserimoksen edustalla sekä tulitti Kosin rannikkoa saaden osuman rannikkotykistön tulessa.


title: HMS Hursley

text: "HMS Hursley" lähti 19. lokakuuta osaston mukana Scarpantosta Aleksandriaan, jossa se siirrettiin seuraavana päivänä telakalle. Alus lähti 23. lokakuuta "HMS Auroran" ja "HMS Aldenhamin" kanssa merelle. Aluksille kuormattiin seuraavana päivänä risteilijä "HMS Phoebelta" joukkoja vietäväksi seuraavana yönä Lerokselle. Alus palasi operaatiosta vapauduttuaan Aleksandriaan.


title: HMS Hursley

text: Alus siirrettiin 22. joulukuuta Kreikan laivastolle, joka nimesi sen "Kritiksi". Sen laivueena kuitenkin säilyi 22. Hävittäjälaivue. Kreikka palautti aluksen Britannialle 12. joulukuuta 1959, jolloin se sijoitettiin poistolistalle. Alus myytiin romutettavaksi 27. huhtikuuta 1960 Kreikassa ja se hinattiin romuttamolle vielä samana vuonna.


title: Hierronsusikoira

text: Hierronsusikoira ("Perro Lobo Herreño") eli hierronpaimenkoira ("Perro de Pastor Herreño") on espanjalainen koirarotu, joka on kotoisin Kanariansaarilta. FCI ja Espanjan Kennelliitto Real Sociedad Canina de España eivät ole tunnustaneet sitä virallisesti roduksi, mutta viimeksi mainittu on lisännyt sen "Registro de Grupos Étnicos Caninos" (RGEC) -rekisteriin ja julkaissut sille rotumääritelmän. Tätä voidaan pitää esiasteena ennen virallista tunnustamista roduksi.


title: Hierronsusikoira

text: Rotu muistuttaa arabiansutta niin rakenteeltaan, liikkeiltään, väritykseltään kuin silmäluomien väriltäänkin. Se keskikokoinen, alkukantaisen näköinen ja suoraselkäinen lupoidista (susimaista) tyyppiä edustava paimenkoira. Sen runko on roteva, voimakasrakenteinen ja suorakaiteen muotoinen, mutta ylösvetäytynyt vatsalinja antaa sille kuitenkin virtaviivaisen olemuksen. Keskimääräinen rungonpituus on 59-62 cm. Pienet silmät ovat väriltään kastanjanruskeat. Kolmiomainen pää on katkaistun kiilan muotoinen ja kolmiomaiset, pystyt korvat ovat lyhyet ja kallon takaosaan kiinnittyneet. Korkealle kiinnittynyt häntä on tyvestä leveä, sen kärki on musta ja sen keskiosassa on tumma laikku. Levossa se on suora ja riippuva, valppaana sirpinmuotoinen.


title: Hierronsusikoira

text: Karvapeite on lyhyt ja suora ja pohjavilla erittäin tiheää. Talviturkki on hieman kesäturkkia pidempi ja tuuheampi. Väritys on yleensä tummanharmaa, kellanharmaa tai hopeanharmaa. Vaikka harmaa onkin ensisijainen väri, myös punaruskeita, fawneja, kermanvärisiä ja valkoisia yksilöitä esiintyy. Harmaalla, punaisella ja fawnilla tulee olla kuonon, leuan ja poskien alueen kattava vaalea "maski", joka ei saa kuitenkaan ulottua kuononselän alueelle. Silmien yläpuolella tulee yhtä lailla olla samansävyiset vaaleat merkit. Kermanväriset ja valkoiset yksilöt ovat jo itsessään niin vaaleita, ettei maskia eikä silmämerkkejä esiinny niillä. Keskimääräinen säkäkorkeus on uroksilla 54 cm ja nartuilla 52 cm. Urokset painavat suunnilleen 22 kg ja nartut 18 kg. Urosten tulee olla selkeästi narttuja kookkaampia.


title: Hierronsusikoira

text: Hierronsusikoira on hyväluonteinen: erittäin levoton ja kestävä mutta helposti kurissa pidettävä ja reflekseiltään nopea. Säänkestävänä koirana se kykenee työskentelemään huonoissakin sääolosuhteissa, ja kykenee selviytymään vaativassa elinympäristössä. Se on vieraita kohtaan erittäin epäluuloinen, muttei kuitenkaan hyökkää näiden kimppuun ilman syytä eikä osoita muutakaan aggressiivista käytöstä näitä kohtaan. Omistajaansa ja perhettään kohtaan rotu on hyvin uskollinen ja alkuperäisen käyttötarkoituksensa vuoksi sillä on taipumus hakea tasapainoa muiden laumanjäsenten välille. Se hyväksyy oman perheensä lapset osana laumaansa ja on yleensä varovainen näiden kanssa, mutta on suositeltavaa totuttaa se pennusta pitäen vieraisiin lapsiin. Sillä on taipumusta käyttäytyä dominoivasti muita koiria kohtaan.


title: Hierronsusikoira

text: Paimenkoiran menneisyydestään huolimatta hierronsusikoira on nykyisin seurakoira, minkä lisäksi sillä on voimakas metsästysvietti ja sitä voidaan käyttää jäniksen metsästykseen. Ketterän rakenteensa ansiosta se kykenee hyppäämään 2 metriä suoraan ylöspäin ja ravaamaan tai laukkaamaan erittäin pitkiä matkoja.


title: Hierronsusikoira

text: Teorian mukaan Kanariansaaret ovat antaneet nimensä niitä asuttaneille kookkaille koirille, joita löytyy käytännössä joka saarelta ja joiltain saareilta useampaa eri rotua. Koska karjankasvatus on tärkeä elinkeino, paimenkoiria on saarilla useita. Hierronsusikoira on nimensä mukaisesti kotoisin El Hierron saarelta. Sen alkuperä on tuntematon, mutta se on vähintään 200 vuotta vanha. Se saattaa olla kulkeutunut saarille ensimmäisten uudisasukkaiden mukana, mutta tätä teoriaa tutkitaan vielä ja sen toivotaan selviävän pian.


title: Hierronsusikoira

text: Historioitsija Abreu-Galindon mukaan jo eurooppalaisten valloittajien saapuessa El Hierrolle siellä oli joka tapauksessa sutta muistuttavia ja todennäköisesti myös suden kanssa risteytyneitä, joskin näitä pienikokoisempia koiria, joita paikalliset kutsuivat nimellä "cancha". 1400-luvun alkupuolella mm. normandialaisen valloittajan Jéan de Bethencourtin uudisasutusseurue raportoi pienistä susimaisista villikoirista, ja vuonna 1594 Fray Alonso de Espinosa mainitsi teoksessaan "Historia de Nuestra Señora de Candelaria" kohdanneensa Teneriffalla paikallisten kasvattamia pieniä aboriginaalikoiria ("gozques" tai "zatos"), jotka Acentejon joukkosurman jälkeen söivät tapettujen isäntiensä ruumiita. Nämä pienet koirat elivät Kanariansaarilla jo ajanlaskun alusta lähtien.


title: Hierronsusikoira

text: Täysin varmaa ei ole, olivatko Teneriffalla ja Gran Canarialla tavatut pienet koirat samaa alkuperää hierrolaisten susikoirien kanssa. Joka tapauksessa Teneriffalta sijaitsevista muinaisista Don Gasparin luolista on löydetty kuvauksia Kanarian alkuperäisasukkaiden guanchien kanssa eläneistä afrikkalaisista koirista. He toivat niitä muiden kotieläinten mukana Luoteis-Afrikasta, mutta myöhemmin konkistadorit alkoivat vainota ja hävittää näitä alkuperäiskoiria. Mikäli nykyinen kanarialainen susikoira polveutuu pääasiassa näistä prehispaaniselta ajalta peräisin olevista afrikkalaisista alkukantaisista koirista ja on sukua Teneriffan ja Gran Canarian pienille villikoirille, se lienee yksi dingoa lähinnä olevista koiraroduista. Rotua käytettin myöhemmin perinteisesti vuohien ja lampaiden paimentamiseen, ja sitä risteytettiin myös muiden paimenkoirien kanssa, mutta jälkeläiset eivät olleet yhtä hyviä työkoiria liian suuren kokonsa tai vääränlaisen luonteensa takia.


title: Hierronsusikoira

text: Rotu on erittäin terve ja elää noin 12-14-vuotiaaksi.


title: Hierronsusikoira

text: Hierronsusikoira tulee harjata säännöllisesti ja kesän ja talven alkuihin ajoittuvan karvanlähdön aikaan tavallista useammin. Se sopeutuu ongelmitta myös kaupunkiasuntoon, mikäli se pääsee päivittäin pitkille lenkeille. Keskiverto energinen aikuinen yksilö tarvitsee päivittäin 400 grammaa kuivaruokaa.


title: Hierronsusikoira

text: Nykyisin rotu on levinnyt kotisaarensa lisäksi muista Kanariaan kuuluvista saarista La Palmalle, Gran Canarialle ja Teneriffalle.


title: ORP Ślązak (1942)

text: ORP Ślązak (viirinumero L26) oli Britannian Kuninkaallisen laivaston Puolan merivoimille luovuttama Hunt-luokan tyypin II saattuehävittäjä "HMS Bedale", joka palveli puolalaisella miehistöllä toisessa maailmansodassa.


title: ORP Ślązak (1942)

text: Alus tilattiin 12. joulukuuta 1939 Hawthorn Leslie and Companyltä Newcastlesta osana vuoden 1939 sotaohjelmaa saman aikaisesti kuudentoista muun Hunt-luokan aluksen kanssa. Sen köli laskettiin 25. toukokuuta 1940 työnumerolla J4202 ja alus laskettiin vesille 23. heinäkuuta 1941 "HMS Bedalena". Se sai nimensä Yorkshiressä North Ridingissä pidetyn ketunmetsästyksen mukaan. Alus lainattiin Puolan laivastolle huhtikuussa 1942 ja se valmistui 9. toukokuuta nimettynä "ORP Ślązakiksi".


title: ORP Ślązak (1942)

text: Euroopan sotatoimien päätyttyä alus jatkoi Puolan laivastossa liitettynä Noren paikallislaivueeseen. Alus palautettiin 27. heinäkuuta 1946 Britannian kuninkaalliselle laivastolle, joka nimesi sen "HMS Bedaleksi". Se siirrettiin reserviin 28. syyskuuta Harwichissa. Alus lainattiin 1952 Cammell Lairdin telakalla Birkenheadissa tehdyn huollon jälkeen Intialle, joka nimesi sen 27. marraskuuta "INS Godavariksi".


title: ORP Ślązak (1942)

text: Alus aloitti palveluksensa 27. huhtikuuta 1953. Intia lunasti aluksen huhtikuussa 1959. Se palveli koululaivana aina huhtikuuhun 1979, jolloin se poistettiin alusluettelosta. Alus myytiin romutettavaksi.


title: ORP Ślązak

text: ORP Ślązak on ollut kolmen Puolan merivoimissa palvelleen aluksen nimenä:


title: Johan Brunström

text: Johan Brunström (s. 3. huhtikuuta 1980 Lysekils) on ruotsalainen tennispelaaja. Parhaimmillaan hän on sijoittunut ATP-maailmanlistalla nelinpelissä sijalle 31 ja kaksinpelissä sijalle 377. Toistaiseksi ainoan ATP-turnausvoittonsa nelinpelissä Brunström saavutti parinsa Jarkko Niemisen kanssa Gstaadissa heinä-elokuun vaihteessa 2010. Lisäksi hän on pelannut viisi kertaa Jean-Julien Rojerin kanssa ja kerran Michael Ryderstedtin kanssa ATP-turnauksen loppuottelussa. Australian avointen 2010 nelinpelissä hän selviytyi Jean-Julien Rojerin kanssa kolmannelle kierrokselle.


title: Tioguaniini

text: Tioguaniini (CHNS) on guaniinin analogi eli muistuttaa sitä rakenteeltaan. Yhdiste kuuluu niin kutsuttuihin antimetaboliittilääkeaineisiin ja sitä käytetään leukemian ja psoriasiksen hoidossa.


title: Tioguaniini

text: Tioguaniinia käytetään myeloblastisen leukemian ja lymfaattisen leukemian hoidossa. Yhdisteen käyttöä psoriasiksen hoidossa on tutkittu. Aine on osoittautunut erittäin tehokkaaksi erityisesti vaikeissa tapauksissa, joihin sen käyttö rajoittuu yhdisteen myrkyllisyyden vuoksi. Tioguaniini on myös atsatiopriinin aineenvaihduntatuote ja sitä voidaan käyttää atsatiopriinin ja merkaptopuriinin tavoin myös Crohnin taudin hoidossa.


title: Tioguaniini

text: Tioguaniini metaboloituu elimistössä nukleotidifosfaatikseen 9-(1'-ribosyyli-5'-fosfaatiksi), joka liittyy syöpäsolujen DNA-molekyyliin aiheuttaen solujen kuoleman. Maksassa tioguaniinin aineenvaihduntatuotteena muodostuu aldehydioksidaasientsyymin vaikutuksesta pääasiassa 8-hydroksitioguaniinia. Muita tioguaniinin aineenvaihduntatuotteita ovat tiovirtsahappo ja metyylitioguaniini.


title: Tioguaniini

text: Tioguaniini on myrkyllistä luuytimen ja maksan soluille. Lääkkeen sivuvaikutuksina voi ilmetä keltatautia ja maksan vajaatoimintaa. Eräät lääkkeet kuten busulfaani voivat lisätä maksavaurioiden riskiä. Tiopuriinimetyylitransferaasi on entsyymi, joka katalysoi tioguaniinin hajoamista elimistössä vähemmän myrkyllisiksi yhdisteiksi. Entsyymin aktiivisuus suositellaankin tutkittavan sopivan tioguaniiniannostuksen selvittämiseksi.


title: Agan

text: Agan () on Obin vesistöön kuuluvan Tromjeganin sivujoki Hanti-Mansian autonomisessa piirikunnassa Venäjällä. Agan laskee Tromjeganiin lähellä tämän suuta, minkä takia sitä toisinaan pidetään Obin sivujokena. Joen pituus on 544 kilometriä ja valuma-alueen laajuus 32 200 neliökilometriä.


title: Agan

text: Agan saa alkunsa Purin ja Obin itäisten sivujokien soiselta vedenjakajalta. Se virtaa Länsi-Siperian alangon keskiosassa kohti lounasta ja yhtyy Tromjeganiin lähellä Surgutin kaupunkia. Keskimääräinen virtaama on 260 kuutiometriä sekunnissa. Joki jäätyy lokakuun lopussa ja vapautuu jäistä toukokuussa.


title: Agan

text: Agan varrella sijaitsevat Radužnyin ja Pokatšin kaupungit sekä Novoaganskin taajama. Pokatšin lähistöltä on löydetty arkeologisissa kaivauksissa esihistoriallisesti merkittäviä vanhan asutuksen jäänteitä laajoilta alueelta (useita kymmeniä kaivauspaikkoja).


title: Adzva

text: Adzva (, ) on Petšoran vesistöön kuuluvan Usan sivujoki Nenetsian autonomisessa piirikunnassa ja Komin tasavallassa Venäjällä. Sen pituus on 334 kilometriä ja valuma-alueen laajuus 10 600 neliökilometriä.


title: Adzva

text: Adzva saa alkunsa Bolšaja Zemljan tundra-alueelta ja virtaa Tšernyševin harjanteen länsipuolella kohti lounasta. Alajuoksun leveä jokilaakso on soistunut. Virtaama vaihtelee voimakkaasti kevättulvien ja kesän kuivan kauden välillä. Keskimäärin se on 110 kuutiometriä sekunnissa. Joki jäätyy loka-marraskuussa ja vapautuu jäistä touko-kesäkuussa.


title: Adzva

text: Joen nimitys perustuu komin kielen sanoihin "adź" ’jokiluhta, tulvaniitty’ ja "va" ’vesi’. Sen suussa sijaitsevat Adzvan ja Adzvavomin kylät.


title: Saksan laivasto

text: Saksan laivasto () on yksi kolmesta Saksan asevoimien puolustushaarasta vastaten meripuolustuksesta. Se on noin 17 300 sotilaallaan pienin puolustushaaroista. Laivaston tehtävinä ovat Saksan aluevesien ja rannikon puolustaminen sekä meriliikenteen suojaaminen. Näiden lisäksi laivasto osallistuu rauhanturvaamisoperaatioihin sekä humanitaarisiin tehtäviin. Nimitys "Deutsche Marine" on ollut käytössä vuodesta 1995 lähtien, sitä ennen liittotasavallan merivoimien epävirallinen nimitys oli "Bundesmarine". Laivasto on tiiviisti liitetty Natoon.


title: Saksan laivasto

text: Saksan laivaston historia juontaa juurensa demokraattisesti valitun Frankfurtin parlamentin 14. kesäkuuta 1848 perustamasta keisarillisesta laivastosta "Reichsflotteen", joka lakkautettiin vallankumouksen kariutuessa 2. huhtikuuta 1852.


title: Saksan laivasto

text:
Toisen maailmansodan päättäneessä rauhassa Saksalta kiellettiin aluksi merivoimien ylläpito. Toukokuusta 1945 aina vuoteen 1956 Saksan miinanraivaushallinto () ja sitä seuranneet järjestelmät muodostettiin aiemman Kriegsmarinen henkilöstöstä. Hallinto muodostui osaltaan siirtymiseksi varsinaiseen laivastoon mahdollistaessaan koulutetun meriväen palkkaamisen ja edelleen kouluttamisen.
Länsi-Saksan liityttyä 1956 Natoon liittotasavallalle perustettiin jälleen laivasto, "Bundesmarine". Samana vuonna perustettiin itäisessä Saksan demokraattisessa tasavallassa Volkspolizei See, josta myöhemmin muodostui Volksmarine.


title: Saksan laivasto

text: Saksojen yhdistyessä vuonna 1990 sulautettiin Saksan demokraattisen tasavallan asevoimat liittotasavallan asevoimiin, jolloin Bundesmarineen liitettiin entisen Itä-Saksan merivoimien "Volksmarinen" osat. Vuodesta 1995 lähtien yhdistyneiden merivoimien kansainvälisenä nimenä on ollut Saksan laivasto (), vaikka virallinen nimi on ollut jo vuodesta 1956 alkaen Marine ilman lisämääreitä.


title: Saksan laivasto

text: Saksan alueella on toiminut useita muitakin laivastoja, mutta niiden ei katsota vaikuttaneen suoraan laivaston perinteisiin. Vuosina 1701-1867 "Preußische Marineen" eli Preussin kuninkaalliseen laivastoon, josta myöhemmin kehittyi "Norddeutsche Bundesmarine" (1866–1871) ja "Saksan keisarikunnan laivasto" () (1872–1918). Ensimmäisen maailmansodan päättäneessä Versailles’n rauhansopimuksessa asetettiin laivastolle tiukat rajat. Vuodesta 1919 vuoteen 1921 laivasto kantoi nimitystä "Vorläufige Reichsmarine" eli tilapäinen valtakunnanlaivasto, kunnes muuttui "Reichsmarineksi". Vuodesta 1935 vuoteen 1945 laivastoa nimitettiin "Kriegsmarineksi".


title: Saksan laivasto

text: Berliinin muurin sortuminen ja rajalle luodun tuhannen kilometrin miinakentän purkaminen marraskuussa 1989 ja Saksojen virallinen yhdistyminen 3. lokakuuta 1990, joka samalla yhdisti Saksan demokraattisen tasavallan ja Saksan liittotasavallan laivastot yhdeksi Saksan laivastoksi. Yhdistymisen aikana ja sen jälkeen piti asevoimissa palvelevan henkilöstön määrä laskea vuoteen 1994 mennessä 370 000 henkeen. Tähän liittyen kaikki Volksmarinen yksiköt lakkautettiin vuorokautta yhdistymisen jälkeen ja ainoastaan muutama alus otettiin seuraavana päivänä uudelleen palvelukseen yhdistyneessä laivastossa. Palveluksesta poistetut joko myytiin tai romutettiin vuoden 1991 loppuun mennessä. Vuoden 1995 alkuun mennessä Bundeswehrin vahvuus oli laskenut noin 320 000 henkeen.


title: Saksan laivasto

text: Volksmarinen siirtyneistä aluksien kohtaloita:


title: Saksan laivasto

text: Laivastolla on yhteensä 81 palveluksessa olevaa alusta sisältäen neljä sukellusvenettä ja 21 apualusta. Alusten yhteenlaskettu uppouma on 220 000 tonnia. Lisäksi laivastolla on Tanskan laivaston kanssa yhteistyöprojekti, joka mahdollistaa Saksan asevoimien strategiset merikuljetukset kolmella roll on - roll off kuljetusaluksella (yhteensä 60 000 t) sekä joukkojenkuljetusaluksilla. Varatut alukset ovat tarvittaessa myös muiden eurooppalaisten Natomaiden käytössä.


title: Saksan laivasto

text: Laivaston ilmavoimilla () on yhteensä noin 50 lentokonetta ja helikopteria.


title: Saksan laivasto

text: Laivaston komentajana on laivastontarkastaja (), jonka tukena on Rostockiin sijoitettu esikunta (). Laivastoon kuuluvat kaksi laivasto-osastoa on sijoitettu Kieliin ja Wilhelmshaveniin.


title: Adytša

text: Adytša (, jakuutiksi Аадыча, "Aadytša", yläjuoksulla "Borong", Боронг) on Janan sivujoki Jakutiassa Venäjällä. Sen pituus on 715 kilometriä ja valuma-alueen laajuus 89 800 neliökilometriä. Keskimääräinen virtaus on 500 kuutiometriä sekunnissa.


title: Adytša

text: Adytša saa alkunsa Tšerskivuoriston länsirinteiltä ja virtaa leveässä laaksossa kohti luodetta. Suurimmat sivujoet ovat Delakag, Tšakry, Tuostah, Derbeke, Nelgese ja Borulah. Joki jäätyy lokakuusta lähtien pohjiaan myöten ja avautuu toukokuun lopussa valtavina lumensekaisina jäämassoina.


title: Aivasedapur

text: Aivasedapur () on Pur-joen itäinen alkujoki Jamalin Nenetsiassa Venäjällä. Se saa alkunsa Jetypur ja Jerkalnadeipur -joista ja yhtyy Pjakupuriin Tarko-Salen kaupungin luona.


title: Aivasedapur

text: Jerkalnadeipur mukaan laskettuna joen pituus on 610 kilometriä ja valuma-alueen laajuus 26 100 neliökilometriä. Alajuoksu on liikennöintikelpoinen.


title: Kap Verden koripallomaajoukkue

text: Kap Verden koripallomaajoukkue edustaa Kap Verdeä koripallon kansainvälisissä otteluissa. Joukkuetta hallinoi Kap Verden koripalloliitto. Se on osallistunut Afrikan-mestaruuskilpailuihin neljä kertaa ja on sijoittunut parhaimmillaan kolmanneksi, vuonna 2007.


title: Aihal

text: Aihal ( ja jakuutiksi Айха́л) on kaupunkimainen taajama Sahan tasavallan Mirnyin piirissä Venäjällä. Se sijaitsee Viljuin ylätasangolla 500 kilometriä Mirnyistä luoteeseen. Asukkaita on 15 700 henkeä (vuonna 2009).


title: Aihal

text: Paikkakunta on syntynyt vuonna 1962 Aihalin timanttiesiintymän yhteyteen.


title: Julkinen johtaminen

text: Julkinen johtaminen, usein myös muodossa julkisjohtaminen, on julkishallinon johtamista. Julkinen johtaminen on ilmiönä ja ilmaisuna hybridi. Yhtäältä sen juuria juontuu ylipäätään ilmiöstä nimeltä johtaminen ja erityisesti yritysjohtamisen ja sen periaatteiden ja viitekehysten piiristä. Toisaalta ilmauksen 'julkinen johtaminen' edellinen sana viittaa erityisesti ilmiöön nimeltä julkishallinto. Julkinen johtaminen kohdistuukin tutkimuksen ja käytännön osaamisen alueena paljolti julkishallinnon johtamiseen.


title: Julkinen johtaminen

text: Suomessa julkista johtamista on tutkittu ja tutkitaan erityisesti laajalla hallintotieteellisten oppiaineiden alueella. Ylipäätään Suomen hallinnon tutkimus on joutunut ottamaan monipuolisesti kantaa julkisen johtamisen kysymyksiin.


title: Julkinen johtaminen

text: Varsin usein myös suomenkielisen esityksen yhteydessä käytetään englanninkielistä ilmausta (New) Public Management tai sen lyhennettä NPM, eli Uusi julkisjohtamisen oppi. Uuden julkisjohtamisen opin mukaan yksityiset markkinat ovat tehokkaat ja perinteinen valtio (julkiset toiminnot yleensä) tehoton.


title: Anjounsaaret

text: Anjounsaaret (myös "Anžunsaaret", ) on Uuden-Siperian saariin kuuluva saariryhmä Laptevin- ja Itä-Siperian merissä Venäjällä. Niihin kuuluvat Uuden-Siperian suurimmat ja keskeisimmät saaret Kotelnyi, Faddejevski, Uusi-Siperia, Belkovski ja Bungenmaa. Niiden yhteenlaskettu pinta-ala on 29 000 neliökilometriä. Keskimäärin 60–80 metrin korkuisilla pinnanmuodostukseltaan tasaisilla saarilla on arktista tundrakasvillisuutta. Ne ovat saaneet nimensä tutkimusmatkailija Pjotr Anjoun mukaan.


title: Kunniamarssi

text: Kunniamarssi on marssisävellys, joka on laadittu tai valittu sotilasyhteisön nimikkomarssia varten. Suomen Puolustusvoimien kunnia- ja perinnemarssit vahvistaa Puolustusvoimain komentaja.


title: Kunniamarssi

text: Suomen puolustusvoimien kunniamarssi on ollut "Porilaisten marssi" vuodesta 1918.


title: Kunniamarssi

text: Monien Kansainyhteisömaiden sotilasyksiköiden kunniamarssi on "The British Grenadiers".


title: Vappu Säilynoja

text: Vappu Johanna Säilynoja (22. marraskuuta 1926 Ylivieska – 28. huhtikuuta 2016 Muhos) oli suomalainen poliitikko. Säilynoja oli kansanedustaja Oulun läänin vaalipiiristä vuosina 1979–1991. Hän edusti Suomen kansan demokraattista liittoa ja Vasemmistoliittoa.


title: Vappu Säilynoja

text: Säilynoja kuului Sievin kunnanvaltuustoon 1960–1970 ja -hallitukseen 1969–1970 sekä Oulun kaupunginvaltuustoon 1972–1984. Säilynoja toimi SKDL:n liittovaltuuston varapuheenjohtajana 1979–1985 ja puheenjohtajana 1985–1989. Hän lukeutui . Eduskunnassa Säilynoja kuului maa- ja metsätalous-, talous- ja toiseen lakivaliokuntaan. Hän oli toisen lakivaliokunnan puheenjohtaja 1983–1990.


title: Vappu Säilynoja

text: Säilynoja työskenteli vuodesta 1953 lähtien terveydenhoitoalalla terveyssisarena, kätilönä, vanhainkodin vt. johtajana, Oulun kaupungin toimistoterveyssisarena, Oulun sairaanhoitajaopiston opettajana, Oulun kaupungin terveyskeskuksen ylihoitajana ja Oulun läänin terveydenhuollon tarkastajana. Säilynoja kuului Oulun yliopistollisen keskussairaalan hallitukseen ja liittovaltuustoon 1975–1996 sekä Sairaalaliiton vastaaviin elimiin.


title: Vappu Säilynoja

text: Vuoden 1988 presidentinvaaleissa Säilynoja valittiin Kalevi Kivistöä kannattaneen Liike 88:n valitsijamieheksi 5 851 äänellä.


title: Vappu Säilynoja

text: Säilynoja julkaisi vuonna 2002 muistelmateoksen "Minun puumerkkini". Kaunokirjallisen teoksen "Siunatut sokerisakset" hän julkaisi vuonna 2010. Teos voitti Päätalo-instituutin Möllärimestari 2012 -omakustannekilpailussa ensimmäisen palkinnon novelli- ja kertomuskokoelmien sarjassa.


title: ORP Kujawiak (1941)

text: ORP Kujawiak (viirinumero L72) oli Britannian Kuninkaallisen laivaston Puolan merivoimille lainaama Hunt-luokan tyypin II saattuehävittäjä "HMS Oakley", joka palveli puolalaisella miehistöllä toisessa maailmansodassa.


title: ORP Kujawiak (1941)

text: Alus tilattiin 4. syyskuuta 1939 Vickers Armstrongilta Newcastlesta osana vuoden 1939 hätäohjelmaa. Sen köli laskettiin 22. marraskuuta työnumerolla J4136 ja alus laskettiin vesille 30. lokakuuta 1940. Alus valmistui 17. kesäkuuta 1941, jolloin se siirrettiin Puolan merivoimille miehitettäväksi. Alus nimettiin samassa yhteydessä "ORP Kujawiakiksi".


title: ORP Kujawiak (1941)

text: Alus läpäisi valmistajan koeajot, joiden päätyttyä puolalainen miehistö siirtyi alukselle. Alus aloitti 17. kesäkuuta vastaanottokokeet ja sen puolalainen miehistö vastaanotti aluksen, jolloin se siirrettiin Puolan merivoimien alaisuuteen nimettynä "ORP Kujawiakiksi". Alus joutui 18. kesäkuuta Saksan ilmavoimien hyökkäyksen kohtteeksi matkalla Tynestä Scapa Flow'hun koulutettavaksi. Hyökkäyksessä sai surmansa yksi miehistönjäsen.


title: ORP Kujawiak (1941)

text: Seuraavana päivänä alus poikkesi Dundeessä korjauttamassa vaurioitaan sekä luovuttamassa maihin surmansa saaneen ruumiin. Korjausten päätyttyä alus jatkoi matkaansa Scapa Flow'hun, jonne se saapui 20. kesäkuuta.


title: ORP Kujawiak (1941)

text: "ORP Kujawiak" partioi 11. heinäkuuta yhdessä "HMS Lightningin" ja sisaraluksensa "ORP Krakowiakin" kanssa suojaten taistelulaiva "HMS Nelsonia", josta suojanneet alukset erkanivat seuraavana päivänä palaten Scapa Flow'hun. Alus jatkoi 13. heinäkuuta kouluttautumistaan Kotilaivaston mukana.


title: ORP Kujawiak (1941)

text: Alus lähti 23. heinäkuuta koulutuksen päätyttyä Plymouthiin, jossa se liittyi 25. heinäkuuta 15. Hävittäjälaivueeseen suojaamaan saattueita sekä valvomaan meriliikennettä. Alus suojasi 23. lokakuuta Irlannin merellä saattuetta SL89 Liverpooliin "ORP Krakowiakin" kanssa. Suojaus erkani 25. lokakuuta saattueesta sen saavuttua määränpäähänsä.


title: ORP Kujawiak (1941)

text: Alus suojasi 24. marraskuuta taistelulaiva "HMS Resolutionin" Plymouthista Scapa Flow'hun "HMS Beverleyn" kanssa. Tehtävästä vapauduttuaan 27. marraskuuta alus aloitti paluumatkansa Plymouthiin. Alus määrättiin joulukuussa Kotilaivastoon tukemaan suunniteltuja maihinnousuja.


title: ORP Kujawiak (1941)

text: "ORP Kujawiak" lähti 15. joulukuuta Plymouthista Scapa Flow'hun. Seuraavana päivänä alus poikkesi Greenockissa, jossa se sai määräyksen suojata maihinnousualukset (LSI) "HMS Princess Charlotten" ja "HMS Prins Albertin" Scapa Flow'hun, jonne osasto saapui 17. joulukuuta. Alus osallistui saavuttuaan operaatio Ankletin harjoituksiin. "ORP Kujawiak" lähti 22. joulukuuta Force J:n mukana Lofoottien maihinnousuun. Force J:n muut alukset olivat risteilijä "HMS Arethusa", hävittäjät "HMS Somali", "HMS Ashanti", "HMS Bedouin", saattuehävittäjät "ORP Krakowiak", "HMS Wheatland", "HMS Lamerton", Norjan laivaston korvetit "KNM Acanthus", "KNM Eglantine", miinanraivaajat "HMS Speedwell", "HMS Harrier", "HMS Halcyon", tutkimusalus "HMS Scott", tankkerit "RFA Black Ranger", "RFA Grey Ranger", maihinnousualukset (LSI) "HMS Prins Albert", "HMS Princess Charlotte", tukilaiva "Gudrun Maersk", hinaaja "Jaunty". Alus etsi 26. joulukuuta Vestfjordista aluksia, jolloin kaksi norjalaista troolaria vallattiin ja saksalainen apulaiva "Geier" (V5904) miehitettiin. Seuraavana päivänä ilmasuojan puute Lofooteilla pakotti peruuttamaan operaation. "ORP Kujawiak" kärsi ilmahyökkäyksissä lieviä vaurioita lähelle osuneesta pommista. Alus matkasi 28. joulukuuta Scapa Flow'hun Force J:n mukana.


title: ORP Kujawiak (1941)

text: "ORP Kujawiak" suojasi 4. tammikuuta 1942 Scapa Flow'sta Clydeen "HMS Princess Charlottea" ja "HMS Prins Albertia" "ORP Krakowiakin" kanssa. Suojanneet hävittäjät lähtivät seuraavana päivänä Clydestä Plymoouthiin. Alukset liittyivät 8. tammikuuta Plymouthissa laivueeseensa.


title: ORP Kujawiak (1941)

text: Alus määrättiin kesäkuussa suojaamaan Maltalle matkaavaa saattuetta operaatio Harpoonissa. Se liittyi 6. kesäkuuta Gibraltarille matkanneeseen saattueeseen WS19S. Alus muodosti 12. kesäkuuta risteilijä "HMS Cairon", hävittäjien "HMS Bedouinin", "HMS Marnen", "HMS Matchlessin", "HMS Partridgen", "HMS Ithurielin", "HMS Blankneyn", "HMS Middletonin" ja "ORP Kujawiakin", miinanraivaajien "HMS Heben", "HMS Speedyn", "HMS Hythen" ja "HMS Ryen" kanssa Force X:n, jonka tehtävänä suojata saattuetta Maltalle Sisilian kapeikon kautta. Saattue joutui 14. kesäkuuta voimakkaan ilmahyökkäyksen kohteeksi, jolloin risteilijä "HMS Liverpool" vaurioitui. Seuraavana päivänä ilmahyökkäykset jatkuivat ja saattuetta uhkasi Italian laivaston merelläolo.


title: ORP Kujawiak (1941)

text: "ORP Kujawiak" osui 16. kesäkuuta miinaan Maltan Suuren sataman suulla, jolloin 25 miehistönjäsentä sai surmansa. Alus upposi ennen hinauksen alkamista.


title: Barnes & Noble

text: Barnes & Noble () on yhdysvaltalainen maailman suurimpiin kuuluva kirjakauppaketju.


title: Barnes & Noble

text: Yrityksen tulosta on heikentänyt kilpailu verkko- ja halpakauppojen kanssa sekä e-kirjojen yleistyminen. Sillä on myös oma sähköinen lukulaite, Nook.


title: Barnes & Noble

text: Syyskuussa 2010 yritys ilmoitti sulkevansa Lincoln Centerin läheisyydessä New Yorkissa sijainneen lippulaivamyymälänsä tammikuussa 2011.


title: ORP Kujawiak

text: ORP Kujawiak on ollut kolmen Puolan merivoimissa palvelleen aluksen nimenä:


title: Ampuma-alue

text: Ampuma-alue on puolustusvoimien käytössä oleva alue, jota käytetään erilaisissa ampuma-harjoituksissa.Ampuma-alueita käyttävät muun muassa jalkaväki, ilmatorjunta, kenttätykistö ja panssarijoukot.


title: Ampuma-alue

text: Suomessa olevia ampuma-alueita ovat muun muassa


Koripallon Oseanian-mestaruuskilpailut 2009 pidettiin 23. – 25. elokuuta Sydneyssä ja Wellingtonissa. Kilpailuihin osallistui vain kaksi joukkuetta, Australia ja Uusi-Seelanti. Joukkueet ratkaisivat paremmuuden kahdella osaottelulla, joista ensimmäinen pelattiin Sydneyssä ja toinen Wellingtonissa. Kilpailut voitti Uusi-Seelanti, jolle mestaruus oli maan historian kolmas. Turnaus toimi samalla Oseanian karsintaturnauksena koripallon MM-kisoihin 2010, johon tosin molemmat osallistujat selviytyivät.


title: Koripallon Oseanian-mestaruuskilpailut 2009

text: Uusi-Seelanti voitti korein 177-162


title: Mallorcanrottaterrieri

text: Mallorcanrottaterrieri (mallorquiniksi "Ca Rater Mallorquí", espanjaksi "Ratonero Mallorquín") on espanjalainen koirarotu. Se on Baleaarien Maatalous-, Kalastus- ja Elintarvikeministeriön ("Ministeri d’Agricultura, Pesca i Alimentació", MAPA) virallisesti tunnustama rotu. Vuonna 2007 Baleaarien populaation koko oli 363 yksilöä. Lisäksi suurista kansallisista kenneljärjestöistä sen on tunnustanut Saksan Kennelliitto (VDH).


title: Mallorcanrottaterrieri

text: Mallorcanrottaterrieri on kääpiöterrieri, jonka paino ei saa olla yli 5 kg (urosten keskiarvo 4,25 kg ja narttujen 3,5 kg). Urosten keskimääräinen säkäkorkeus on 34 cm ja narttujen 31 cm. Pää on suhteessa runkoon ja kapenee kuonoa kohden. Kirsu on musta, silmät pyöreät ja meripihkan väriset, huulet ohuet ja korvat pystyt. Niska on vankka ja saman pituinen pään kanssa.


title: Mallorcanrottaterrieri

text: Runko on uroksilla neliömäinen ja nartuilla pitkänomaisempi. Kylkiluut ovat kaareutuneet. Häntä typistetään rungon tasolle tai voi olla nikaman muodossa, mutta joskus pennut syntyvät hännättöminä. Raajat ovat lihaksikkaat ja voimakkaat, erityisesti takaraajat. Käpälät ovat hienot kuin jäniksen käpälät. Iho on hieno ja rungonmyötäinen eikä siinä ole ryppyjä eikä roikkuvaa nahkaa. Karvapeite on lyhyt ja sileä.


title: Mallorcanrottaterrieri

text: Värivaihtoehtoja on kolme:


title: Mallorcanrottaterrieri

text: Tulenpunaiset merkit sijoittuvat kuonoon, poskiin, rintakehään, raajoihin, silmien ylle ja korvien sisäsivuille. Punaisen sävy voi vaihdella ollen vaaleampi pään merkeissä. Kaikissa vaihtoehdoissa päävärin seassa on enemmän tai vähemmän valkoista täplitystä. Valkoinen geeni on dominoiva, minkä vuoksi se tulee esiin kaikilla alueilla joissa on mustaa tai ruskeaa ja tulenpunaista. Tämän vuoksi kolmivärisellä ei ole mustat kynnet kuten black & tanilla, mutta tricolorin alamuunnoksesta riippuen ne ovat valkoiset ja joko mustat tai ruskeat.


title: Mallorcanrottaterrieri

text: Rotu on valpas, hermostunut ja älykäs sekä omistajaansa kohtaan rakastava.


title: Mallorcanrottaterrieri

text: Mallorcanrottaterrieri on kotoisin Baleaareilta Mallorcan saarelta. Sen alkuperä ei ole täysin selvä, mutta sen sukulaisuus valencianrottaterrierin kanssa on hyvin todennäköinen maantieteellisen sijainnin ja historiallisten lähteiden perusteella. Erään teorian mukaan sen kantarotu olisi ollut englanninkääpiöterrieri. 20. vuosisadan alussa valencialaisia muutti saarelle viljelemään riisiä. He käyttivät koiria jyrsijöiden hävittämiseen.


title: Mallorcanrottaterrieri

text: Maatiloilla rotua on käytetty paitsi rottien hävittämisessä, myös menestyksekkäästi kaniinin ja jäniksen metsästyksessä. Sitä myös kutsutaan nimellä "eriçoner", sillä on hyvin mahdollista että siilit ja muut pieneläimet ovat olleet sen pääasiallista riistaa. Sen metsästystyyli kuitenkin poikkeaa muista jäniskoirista kuten ibizanpodencosta, koska se piilottelee pusikoissa ja liikkuu vähitellen jäniksen luo (mallorquinissa tätä kutsutaan nimellä "buidar"). Rodun hyvät metsästyskyvyt johtuvat sen pienestä rakenteesta ja lihaksikkaista raajoista, jotka mahdollistavat suuren ponnistusvoiman.


title: Mallorcanrottaterrieri

text: Mallorcanrottaterrieri on myös hyvä seurakoira. Menneisyytensä vuoksi sitä pidetään talleilla rottakoirana, minkä lisäksi se on hyvä vahtikoira. Sekä Baleaarien että Espanjan hallitus tunnustivat sen virallisesti omaksi rodukseen vuonna 2002. Samana vuonna rekisteröitiin virallisesti myös Espanjan Mallorcanrottaterrieri-Yhdistys ("Club del Ca Rater Mallorquí"), vaikka se on ollut olemassa jo vuodesta 1990. Rotu on myös listattu Baleaarien alkuperäiskotieläinten joukkoon.


title: Hachikō

text: Hachikō (, 10. marraskuuta 1923 – 8. maaliskuuta 1935) oli akita-koira, joka tuli tunnetuksi omistajalleen osoittamastaan uskollisuudestaan. Sana "hachi" tarkoittaa "kahdeksan" (numero viittaa koiran syntymään (kahdeksas pentu)), ja "kō" puolestaan tarkoittaa prinssiä tai ruhtinasta.


title: Hachikō

text:
Hachikō syntyi maatilalla lähellä kaupunkia paikassa nimeltään Odate Japanissa 10. marraskuuta 1923. Hachikō tuli joka päivä odottamaan isäntäänsä, Tokion yliopiston professori Eisaburo Uenoa, töistä kotiin Shibyan rautatieasemalle.
Kun Ueno kuoli aivoverenvuotoon työpaikallaan toukokuussa 1925, Hachikō palasi siitä huolimatta Shibuyan rautatieasemalle uskollisesti seuraavana päivänä ja seuraavina yhdeksänä vuotena odottamaan isäntänsä paluuta töistä.


title: Hachikō

text:
Professori Uenon kuoltua Hachikō annettiin pois, mutta se pääsi aina pakenemaan ja palasi yhä uudelleen vanhalle kotitalolleen. Lopulta Hachikō ilmeisesti "ymmärsi", ettei Ueno enää asunut talossa. Se lähtikin etsimään isäntäänsä juna-asemalta. Ihmiset alkoivat tuoda Hachikōlle herkkuja ja ruokaa, jottei sen tarvitsisi olla ja odottaa nälissään.
Tätä jatkui yhdeksän vuotta: Hachikō saapui joka päivä juuri ennen isäntänsä junan saapumista asemalle.


title: Hachikō

text: Lopulta Hachikōn osoittamasta uskollisuudesta tuli kansainvälinen symboli uskollisuudelle.


title: Hachikō

text: Hachikō kuoli 8. maaliskuuta 1935, ja se löydettiin Shibuyan kadulta. Hachikōn täytettyä ruumista säilytetään Japanin luonnontieteellisessä museossa Uenossa Tokiossa.


title: Hachikō

text: Nykyään Hachikōsta on tehty kolme patsasta, jotka on sijoitettu Japaniin ja joista kuuluisin on huhtikuussa 1934 Shibuyan rautatieaseman eteen pystytetty pronssipatsas. Patsas sijaitsee paikassa, jossa Hachikō istui odottamassa isäntäänsä.


title: Klaus Immelmann

text: Klaus Immelmann (6. toukokuuta 1935 Berliini – 8. syyskuuta 1987 Bielefeld) oli saksalainen etologi ja lintutieteilijä.


title: Klaus Immelmann

text: Immelmann opiskeli Mainzin Gutenberg-yliopistossa ja Zürichin yliopistossa. Vuodesta 1973 alkaen hän toimi Bielefeldin yliopiston biologian professorina ja Etologian instituutin johtajana. Immelmannin päätutkimusala oli lintujen ja nisäkkäiden käyttäytymisen kehitys.


title: Klaus Immelmann

text: Immelmann syntyi Berliinin eläintarhan naapurissa, ja kiinnostus sekä rakkaus eläintarhojen kehittämiseen ja niiden asukkaiden tutkimiseen säilyi hänessä koko elämän ajan. Hän oli tuottelias kirjoittaja yli sadalla tieteellisellä artikkelilla ja useilla kirjoilla. Hän toimi Saksan Lintutieteellisen Yhdistyksen sihteerinä 1965–1972 ja puheenjohtajana 1973–1982. Hän oli American Ornithologists' Unionin kunniajäsen vuodesta 1976, ja toimi 15. Kansainvälisen etologikongressin isäntänä Bielefeldissä 1977, sekä 19. Kansainvälisen lintutieteen kongressin isäntänä Ottawassa Kanadassa 1986.


title: Klaus Immelmann

text: Immelmannin seuraajana Bielefeldissä toimi tohtori Hanna-Maria Zippelius (1922–1994).


title: Skate 2

text: Skate 2 on EA Black Boxin kehittämä ja Electronic Artsin julkaisema rullalautailuun perustuva urheilupeli, joka on "Skate"-pelisarjan toinen osa. Uutta edeltäjään verrattuna on se, että hahmolla voi myös kävellä. Pelin kaupungissa rullalautailu on paljon kielletympää ja valvotumpaa. Skatestoppereita voi löytää monista spoteista, mutta pelissä ne voi kuitenkin myöhemmin poistaa.


title: Ochirbatyn Burmaa

text: Ochirbatyn Burmaa (, s. 28. toukokuuta 1982) on mongolialainen naispainija, MM-, Aasian kisojen ja Aasian-mestaruuskilpailujen mitalisti. Hän voitti hopeaa Herningin MM-kisoissa 2009 alle 72-kiloisten sarjassa. MM-pronssia hän sai 72-kiloisissa 2013 ja 75-kiloisissa 2014. Burmaa on voittanut 72 kg:n painoluokassa kuusi mitalia Aasian-mestaruuskilpailuista. Aasian kisoissa hän on saanut pronssia 72- ja 75-kiloisissa. Burmaa on osallistunut kesäolympialaisiin kerran, Ateenassa 2004, jolloin hän sijoittui kymmenenneksi 72 kg:n sarjassa.


title: Doljingiin Adyaatömör

text: Doljingiin Adyaatömör (; s. 8. maaliskuuta 1945) on mongolialainen entinen vapaapainija. Hän osallistui olympialaisiin kerran, Montrealissa 1976. Adyaatömör putosi tuolloin superraskaassa sarjassa kolmannella kierroksella ja oli jaetulla yhdeksännellä sijalla.